
OBRAZLOŽITEV

Osnutek Uredbe o odvajanju in čiščenju komunalne odpadne vode (v nadaljnjem besedilu: osnutek uredbe) je pripravljen na drugega odstavka 17. člena, drugega odstavka 23. člena in tretjega odstavka 149. člena ter za izvrševanje tretjega odstavka 104. člena in 105. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt, 48/12, 57/12 in 92/13; v nadaljnjem besedilu: ZVO).

V osnutku uredbe se združujejo zahteve treh dosedanjih predpisov, ki urejajo zahteve na področju odvajanja in čiščenja komunalne odpadne vode, in sicer:
– Uredba o emisiji snovi pri odvajanju odpadne vode iz komunalnih čistilnih naprav (Uradni list RS, št. 45/07, 63/09 in 105/10),
– Uredba o emisiji snovi pri odvajanju odpadne vode iz malih komunalnih čistilnih naprav (Uradni list RS, št. 98/07 in 30/10) in
– Uredba o odvajanju in čiščenju komunalne in padavinske odpadne vode (Uradni list RS, št. 88/11, 8/12 in 108/13).

Poglavitni cilj predlagane rešitve je poenostavitev zakonodaje ter odprava morebitnih dvojih ali celo neusklajenih zahtev dosedanjih predpisov. 

Osnutek uredbe enako, kot navedene dosedanje uredbe, ureja emisijo snovi pri odvajanju odpadne vode iz komunalnih čistilnih naprav, emisijo snovi pri odvajanju odpadne vode iz malih komunalnih čistilnih naprav in ukrepe za zmanjševanje onesnaževanja okolja pri odvajanju komunalne odpadne vode iz stavb, v katerih nastaja komunalna odpadna voda. 

Osnutek uredbe ureja tudi odvajanje in čiščenje komunalne in padavinske odpadne vode, ki se izvaja kot obvezna občinska gospodarska javna služba odvajanja in čiščenja komunalne in padavinske odpadne vode (v nadaljnjem besedilu: javna služba).

Osnutek uredbe v zvezi z emisijo snovi pri odvajanju odpadne vode iz komunalnih čistilnih naprav določa zahteve, ki so urejene v dosedanji Uredbi o emisiji snovi pri odvajanju odpadne vode iz komunalnih čistilnih naprav, in sicer merila občutljivosti vodnih teles površinskih voda, mejne vrednosti emisije snovi, ki se izražajo kot koncentracije snovi ali kot učinki čiščenja, ukrepe zmanjševanja emisije snovi pri odvajanju odpadnih voda in druge ukrepe zmanjševanja emisije snovi ter monitoring stanja vodnih teles, v katera se odvajajo odpadne vode. Navedene zahteve se nanašajo tudi na emisijo snovi pri odvajanju odpadne vode iz malih komunalnih čistilnih naprav, ki so urejene v dosedanji Uredbi o emisiji snovi pri odvajanju odpadne vode iz malih komunalnih čistilnih naprav, vendar pa osnutek uredbe v zvezi z emisijo snovi pri odvajanju odpadne vode iz malih komunalnih čistilnih naprav poleg teh zahtev določa tudi nekatere posebne zahteve v zvezi z obratovanjem malih komunalnih čistilnih naprav. Te zahteve se nanašajo na izvajanje obratovalnega monitoringa odpadnih voda iz malih komunalnih čistilnih naprav ter zahteve v zvezi s hrambo dokumentacije, če gre za malo komunalno čistilno napravo z zmogljivostjo, manjšo od 50 PE.

V zvezi z zmanjševanjem onesnaževanja okolja zaradi odvajanja komunalne odpadne vode iz posameznih stavb na območju, kjer opremljanje z javno kanalizacijo ni predpisano, osnutek uredbe določa obveznosti investitorjev in lastnikov teh stavb, ki so urejene v dosedanji Uredbi o emisiji snovi pri odvajanju odpadne vode iz malih komunalnih čistilnih naprav. V okviru teh določb se podrobneje določi zahteve v zvezi z uporabo malih komunalnih čistilnih naprav z zmogljivostjo, manjšo od 50 PE, uporabo pretočnih greznic ter uporabo nepretočnih greznic.

Osnutek uredbe v zvezi z izvajanjem javne službe določa zahteve, ki so urejene v dosedanji Uredbi o odvajanju in čiščenju komunalne in padavinske odpadne vode, in sicer vrste nalog, ki se izvajajo v okviru obvezne občinske gospodarske javne službe odvajanja in čiščenja komunalne in padavinske odpadne vode, oskrbovalne standarde in tehnične, vzdrževalne, organizacijske ter druge ukrepe in normative za opravljanje javne službe ter obveznosti občin in izvajalcev javne službe pri izvajanju javne službe.

Struktura in besedilo osnutka uredbe sta glede na dosedanje predpise nomotehnično preoblikovana tako, da ustrezata strukturi ZVO, in sicer posamezna poglavja določajo naslednje:
I. splošne zahteve,
II. merila občutljivosti vodnih teles površinskih voda na podlagi 23. člena ZVO,
III. mejne vrednosti in pravila ravnanja na podlagi 17. člena ZVO,
IV. zahteve v zvezi z izvajanjem javne službe na podlagi 149. člena ZVO,
V. zahteve v zvezi z operativnim programom odvajanja in čiščenja komunalne odpadne vode, ki se sprejme na podlagi 36. člena ZVO,
VI. zahteve v zvezi s poročanjem javnosti in Evropski komisiji,
VII. zahteve v zvezi z nadzorom in 
VIII. prehodne in končno določbo.

Glede na zahteve dosedanjih predpisov osnutek uredbe uvaja naslednje spremenjene zahteve:

1. Obrazložitve uporabljenih izrazov se uskladijo z izrazi iz veljavne zakonodaje, ki se nanaša na področje iz te uredbe. Izraz »območje poselitve« se spremeni v izraz »aglomeracija«, ki ustreza uradnemu prevodu izraza iz Direktive 91/271/EGS in je hkrati ustaljen izraz pri izvajanju tekočih strokovnih in upravnih nalog na zadevnem področju. 

2. Merila občutljivosti vodnih teles površinskih voda se novelirajo tako, da sledijo navodilom Evropske komisije, sprejetim v okviru izvajanja Direktive 2000/60/ES, CIS for the Water Framework Directive (2000/60/ES), »Policy Summary of Guidance document No. 23 on Eutrophication Assessment in the context of European Water Policies«, Technical report – 2009 – 039, European Communities, 2009. Skladno s temi navodili je treba vsa vodna telesa površinskih voda, ki so v skladu s predpisom, ki ureja stanje površinskih voda, razvrščena v razred zmerno, slabo ali zelo slabo ekološko stanje, določiti kot občutljiva zaradi evtrofikacije. Kot občutljiva območja zaradi evtrofikacije se določijo tudi močno preoblikovana vodna telesa, ki so nastala z zajezitvijo vodotoka ali vključujejo zajezene dele vodotoka. Preostala merila se glede na dosedanje predpise ne spreminjajo. 

3. [bookmark: _GoBack]Določijo se mejne vrednosti učinkov čiščenja za male komunalne čistilne naprave z zmogljivostjo, manjšo od 50 PE, ki so gradbeni proizvod v skladu s predpisi o gradbenih proizvodih (v osnutku uredbe poimenovane kot »tipske male komunalne čistilne naprave«). Mejne vrednosti učinka čiščenja se določijo ločeno glede na lego tipske male komunalne čistilne naprave, in sicer so mejne vrednosti učinka čiščenja znotraj meja aglomeracije s skupno obremenitvijo, enako ali večjo od 2.000 PE, strožje, kot za območje izven meja teh aglomeracij. Preostale mejne vrednosti se glede na dosedanje predpise ne spreminjajo. 

4. Ukrepi preprečevanja emisije snovi (prepovedi odvajanja) se v osnutku uredbe ne urejajo; določbe, ki se nanašajo na prepovedi odvajanja komunalne odpadne vode iz malih komunalnih čistilnih naprav, iz dosedanje Uredbe o emisiji snovi pri odvajanju odpadne vode iz malih komunalnih čistilnih naprav se tako črtajo, kar pomeni, da tudi v tem primeru veljajo prepovedi iz Uredbe o emisiji snovi in toplote pri odvajanju odpadnih voda v vode in javno kanalizacijo (Uradni list RS, št. 64/12 in 64/14, spremembe in dopolnitve v pripravi), kjer so določene prepovedi v zvezi z odvajanjem odpadnih voda iz vseh vrst naprav.

5. Ukrepi zmanjševanja emisije snovi se glede na dosedanje predpise dopolnijo tako, da se ponovno dovoli uporaba pretočnih greznic, ki pa morajo ustrezati zahtevam standardov SIST EN 12566-1 ali SIST EN 12566-4 ali tehničnim zahtevam iz uredbe, če gre za pretočno greznico, zgrajeno na mestu postavitve, odvajanje komunalne odpadne vode iz take pretočne greznice pa mora biti zagotovljeno preko predizdelane enote za čiščenje komunalne odpadne vode v skladu s standardom SIST EN 12566-6, če gre za neposredno odvajanje v vodotok ali za posredno odvajanje v podzemno vodo, preko filtrirne naprave za predčiščene hišne odpadne vode v skladu s standardom SIST-TP CEN/TR 12566-5, če gre za neposredno odvajanje v vodotok, ali preko sistema za infiltracijo v tla v skladu s standardom SIST-TP CEN/TR 12566-2, če gre za posredno odvajanje v podzemno vodo. Namesto navedenih se lahko uporabljajo tudi drugi enakovredni, mednarodno priznani standardi.

6. Ukrepi zmanjševanja emisije snovi vključujejo tudi zahteve v zvezi z odvajanjem in čiščenjem komunalne odpadne vode v primeru uporabe kompostnih stranišč ter zahteve v zvezi z izcedno vodo iz kompostnih stranišč.

7. V zvezi z izvajanjem prvih meritev odpadne vode iz male komunalne čistilne naprave z zmogljivostjo, manjšo od 50 PE, se zahteve spremeni tako, da mora izvedbo teh meritev zagotoviti lastnik ali upravljavec naprave. Ustrezno se novelira Pravilnik o prvih meritvah in obratovalnem monitoringu odpadnih voda (UL RS, št. 94/14, spremembe v pripravi), ki podrobneje ureja izvajanje prvih meritev in pripravo poročila o teh meritvah.  

8. V zvezi z izvajanjem javne službe osnutek uredbe na novo določa obveznost občine, da določi območje izvajalca javne službe za vsakega posameznega izvajalca javne službe na območju te občine. Območje se opredeli s seznamom naselij, mejo območja posameznega izvajalca javne službe pa določi občina na digitalnem podatkovnem sloju za raven merila 1 : 5.000.

9. Merila za določitev aglomeracije, določena v dosedanji Uredbi o emisiji snovi pri odvajanju odpadne vode iz komunalnih čistilnih naprav, se določijo na podlagi 149. člena ZVO v okviru določitve območja izvajanja javne službe. Merila za določitev aglomeracije se spremenijo tako, da so podlaga za določitev skupine stičnih kvadratnih s površino celic 100 m krat 100 m, od katerih mora vsaka dosegati gostoto poselitve 10 PE/ha. Pri določitvi meja aglomeracije pa se upošteva še celice s stavbami s klasifikacijskimi številkami 111, 112, 113, 121, 122, 123, 126 ali 1251, pri čemer se morata v vsaki celici 100 m krat 100 m nahajati vsaj dve izmed teh stavb, celotno obremenjevanje voda z odvajanjem odpadnih voda iz skupine obravnavanih stičnih celic pa mora presegati 50 PE. Seznam aglomeracij in njihove meje se določijo v operativnem programu odvajanja in čiščenja komunalne odpadne vode.

10. V okviru oskrbovalnih standardov se določijo zahteve glede zagotavljanja javne infrastrukture za odvajanje in čiščenje komunalne odpadne vode (zahteve glede opremljanja aglomeracij), urejene v dosedanji Uredbi o emisiji snovi pri odvajanju odpadne vode iz komunalnih čistilnih naprav in Uredbi o emisiji snovi pri odvajanju odpadne vode iz malih komunalnih čistilnih naprav. V tem okviru se določijo tudi zahteve za lastnike stavb na območjih, kjer javna kanalizacija ni predpisana. Zahteve se glede na dosedanje predpise spremenijo in dopolnijo tako, da je ureditev z individualnim sistemom znotraj meja aglomeracije dovoljena le kot izjema in v omejenem deležu glede na celotno obremenitev aglomeracije, in sicer se kot individualna ureditev lahko uporabi mala komunalna čistilna naprava z zmogljivostjo, manjšo od 50 PE. S tem se zagotovi skladnost z zahtevami Direktive 91/271/EGS in načinom vrednotenja skladnosti s predpisanimi zahtevami, sprejetim na ravni EU. 

11. V zvezi z zahtevami za aglomeracije s skupno obremenitvijo, enako ali večjo od 50 PE in manjšo od 500 PE, se omogoči izjema glede opremljanja z javnim kanalizacijskim omrežjem, in sicer lahko občina zagotovi opremljenost z individualnimi sistemi minimalne komunalne oskrbe za posamezne stavbe ali malimi komunalnimi čistilnimi napravami za skupine stavb, če ugotovi, da bi opremljanje z javnim kanalizacijskim omrežjem in komunalno čistilno napravo za celotno aglomeracijo povzročilo več kot trikrat večje stroške glede na stroške opremljanja z individualnimi sistemi minimalne komunalne oskrbe za posamezne stavbe ali malimi komunalnimi čistilnimi napravami za skupine stavb.

12. V zvezi z individualnimi sistemi za odvajanje in čiščenje komunalne odpadne vode (hišne male komunalne čistilne naprave, greznice) se določi nekatere zahteve, ki jih je treba upoštevati pri načrtovanju, gradnji, rekonstrukciji, obratovanju in vzdrževanju, kot na primer minimalna prostornina, zahteve glede prezračevanja, število prekatov v primeru pretočne greznice, minimalne zahteve glede praznjenja in podobno.

13. Med obvezne naloge izvajalca javne službe se vključi naloga pregledovanja malih komunalnih čistilnih naprav z zmogljivostjo, manjšo od 50 PE, in pretočnih greznic, ki nadomešča dosedanjo oceno obratovanja, v prilogi osnutka uredbe se tudi določi obrazec za pripravo poročila o pregledu ter navodilo za njegovo izpolnjevanje. Ustrezno se novelira Pravilnik o prvih meritvah in obratovalnem monitoringu odpadnih voda (UL RS, št. 94/14, spremembe v pripravi), ki podrobneje ureja izdelavo ocene obratovanja.  

14. Zahteve v zvezi z evidenco izvajalca javne službe ter poročevalske obveznosti izvajalca javne službe in občine se spremenijo in dopolnijo z nekaterimi vsebinami, ki so že v letu 2014 predmet poročanja ministrstvu in sledijo načrtovanemu preoblikovanju poročevalskih zahtev v okviru vzpostavitve informacijskega sistema za spremljanje izvajanja Direktive 91/271/EGS (IS_UWWTD na nacionalni ravni), dogovorjenim spremembam s SURS zaradi odprave dvojnega poročanja istih vsebin ali nadgrajenim zahtevam EK za poročanje o izvajanju Direktive 91/271/EGS. 

15. Zahteve v zvezi z operativnim programom odvajanja in čiščenja komunalne odpadne vode se dopolnijo tako, da bo operativni program v največji možni meri omogočal vpogled in poizvedovanje v elektronski obliki.

16. V prehodnih določbah se določijo roki za izvedbo predpisanih zahtev, in sicer:
a. roki za zagotavljanje odvajanja in čiščenja komunalne odpadne vode iz aglomeracije s skupno obremenitvijo, enako ali večjo od 2.000 PE, ostanejo nespremenjeni (31. 12. 2015), saj bi vsaka sprememba predstavljala kršitev Akta o pristopu RS k EU,
b. roki za zagotavljanje čiščenja komunalne odpadne vode iz aglomeracije s skupno obremenitvijo, manjšo od 2.000 PE, kjer se komunalna odpadna voda že odvaja po kanalizacijskem omrežju, ostanejo nespremenjeni (31. 12. 2015), saj bi vsaka sprememba predstavljala kršitev Akta o pristopu RS k EU,
c. roki za zagotavljanje odvajanja in čiščenja komunalne odpadne vode iz aglomeracije s skupno obremenitvijo, enako ali večjo od 500 PE in manjšo od 2.000 PE, z iztokom v občutljivo območje ali vodo na prispevnem območju občutljivega območja ali vodo na vodovarstvenem območju, se prestavijo na 31. 12. 2021,
d. roki za zagotavljanje odvajanja in čiščenja komunalne odpadne vode iz aglomeracije s skupno obremenitvijo, enako ali večjo od 50 PE in manjšo od 500 PE, z iztokom v občutljivo območje ali vodo na prispevnem območju občutljivega območja ali vodo na vodovarstvenem območju, ali iz aglomeracije s skupno obremenitvijo, manjšo od 2.000 PE, z iztokom v vodo, ki ni občutljivo območje in ni voda na prispevnem območju občutljivega območja in ni voda na vodovarstvenem območju, se prestavijo na 31. 12. 2027,
e. rok za lastnike obstoječih stavb, ki niso industrijske stavbe na območju naprave, ki še nimajo urejenega odvajanja in čiščenja komunalne odpadne vode, se spremeni tako, da morajo lastniki teh stavb predpisano ureditev zagotoviti najpozneje do 31. 12. 2021,
f. rok za lastnike obstoječih stavb, ki niso industrijske stavbe na območju naprave, na območjih, kjer javna kanalizacija ni predpisana, se spremeni tako, da morajo lastniki teh stavb predpisano ureditev zagotoviti ob prvi naslednji rekonstrukciji stavbe po uveljavitvi nove uredbe, 
g. rok za lastnike obstoječih industrijskih stavb na območju naprave se spremeni tako, da morajo lastniki teh stavb predpisano ureditev zagotoviti najpozneje do roka iz pravnomočnega okoljevarstvenega dovoljenja oziroma najpozneje do 31. 12. 2021, če gre za napravo, za katero okoljevarstveno dovoljenje še ni izdano ali pridobitev okoljevarstvenega dovoljenja ni predpisana

Preostale zahteve dosedanjih predpisov ostajajo vsebinsko nespremenjene, pri čemer je besedilo preoblikovano tako, da je v največji možni meri poenostavljeno, da ustreza nomotehničnim pravilom priprave predpisov ter sledi strukturi ZVO.

Pri pripravi osnutka uredbe so bile preučene ter smiselno upoštevane pripombe in predlogi, ki smo jih na podlagi predhodnih posvetovanj v januarju, marcu in aprilu 2015 prejeli s strani Skupnosti občin Slovenije, Združenja občin Slovenije ter tudi posameznih občin ali skupin občin, in sicer so pripombe in predloge podale naslednje občine: Ajdovščina, Apače Bovec, Črna na Koroškem, Dolenjske toplice, Domžale, Gorenja vas – Poljane, Gornja Radgona, Grad, Grosuplje, Hrastnik, Ilirska Bistrica, Krško, Lenart, Ljubljana, Ljutomer, Loški potok, Luče, Metlika, Mirna peč, Novo mesto, Ormož, Pivka, Polzela, Postojna, Ptuj, Radenci, Ravne na Koroškem, Selnica ob Dravi, Semič, Sevnica, Sežana, Straža, Sveta Ana, Šentjernej, Škocjan, Škofljica, Šmarješke toplice, Trbovlje, Trebnje, Tržič, Veržej, Vitanje, Vrhnika, Žalec, Železniki, Žirovnica, Žužemberk. 

Prav tako so bile pri pripravi osnutka uredbe preučene pripombe in pobude s strani Sveta gorenjske regije, Državnega sveta – Komisije za lokalno samoupravo in regionalni razvoj in Razvojnega sveta kohezijske regije Zahodna Slovenija ter pobude Slovenskega društva za zaščito voda.


Na podlagi drugega odstavka 17. člena, drugega odstavka 23. člena in tretjega odstavka 149. člena ter za izvrševanje tretjega odstavka 104. člena in 105. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt, 48/12, 57/12 in 92/13) izdaja Vlada Republike Slovenije


U R E D B O
o odvajanju in čiščenju komunalne odpadne vode


I. SPLOŠNE DOLOČBE

1. člen
(namen)

(1) Ta uredba v skladu z Direktivo Sveta z dne 21. maja 1991 o čiščenju komunalne odpadne vode (UL L št. 135 z dne 30. 5. 1991, str. 40), zadnjič spremenjeno z Direktivo Sveta  2013/64/EU z dne 17. decembra 2013 o spremembi direktiv Sveta 91/271/EGS in 1999/74/EC ter direktiv 2000/60/ES, 2006/7/ES, 2006/25/ES in 2011/24/EU Evropskega parlamenta in Sveta zaradi spremembe položaja Mayotta v razmerju do Evropske unije (UL L št. 353 z dne 28. 12. 2013, str. 8), (Direktiva 91/271/EGS), in Aktom o pogojih pristopa Češke republike, Republike Estonije, Republike Cipra, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike in prilagoditvah Pogodb, na katerih temelji Evropska unija (UL L št. 236 z dne 23. 9. 2003, str. 33) (v nadaljnjem besedilu: akt o pogojih pristopa), ureja:
1. emisijo snovi pri odvajanju odpadne vode iz komunalnih čistilnih naprav,
2. emisijo snovi pri odvajanju odpadne vode iz malih komunalnih čistilnih naprav in
3. zmanjševanje onesnaževanja okolja pri odvajanju komunalne odpadne vode iz stavb, v katerih nastaja komunalna odpadna voda. 

(2) Ta uredba ureja tudi odvajanje in čiščenje komunalne in padavinske odpadne vode, ki se izvaja kot obvezna občinska gospodarska javna služba odvajanja in čiščenja komunalne in padavinske odpadne vode (v nadaljnjem besedilu: javna služba).

(3) Ta uredba določa tudi obveznosti v zvezi s poročanjem in obveščanjem javnosti.

2. člen
(vsebina)

(1) Ta uredba v zvezi z emisijo snovi pri odvajanju odpadne vode iz komunalnih čistilnih naprav določa:
– merila občutljivosti vodnih teles površinskih voda,
– mejne vrednosti emisije snovi, 
– ukrepe zmanjševanja emisije snovi pri odvajanju odpadnih voda,
– druge ukrepe zmanjševanja emisije snovi in
– monitoring stanja vodnih teles, v katera se odvajajo odpadne vode.

(2) Ta uredba v zvezi z emisijo snovi pri odvajanju odpadne vode iz malih komunalnih čistilnih naprav z zmogljivostjo, manjšo od 50 PE, ali pretočnih greznic poleg zahtev iz prejšnjega odstavka določa posebne zahteve v zvezi z njihovim obratovanjem.

(3) Ta uredba v zvezi z zmanjševanjem onesnaževanja okolja zaradi odvajanja komunalne odpadne vode iz stavb, v katerih nastaja komunalna odpadna voda, določa tudi obveznosti investitorjev in lastnikov teh stavb.

(4) Ta uredba v zvezi z izvajanjem javne službe določa:
– vrste nalog, ki se izvajajo v okviru javne službe,
– oskrbovalne standarde in tehnične, vzdrževalne, organizacijske ter druge ukrepe in normative za opravljanje javne službe ter 
– obveznosti občin in izvajalcev javne službe pri izvajanju javne službe.

3. [bookmark: _Ref350427447]člen
(uporaba)

(1) Ta uredba se uporablja za odvajanje in čiščenje:
– komunalne odpadne vode,
– padavinske odpadne vode, ki se odvaja v javno kanalizacijo,
– mešanice komunalne in industrijske odpadne vode, ki se odvaja v javno kanalizacijo,
– mešanice komunalne in padavinske odpadne vode, ki se odvaja po mešanem kanalizacijskem omrežju, in
– mešanice komunalne in industrijske odpadne vode, ki se odvaja v javno kanalizacijo, s padavinsko odpadno vodo, ki se odvaja po mešanem kanalizacijskem omrežju.

(2) Ta uredba se uporablja za komunalne in skupne čistilne naprave, namenjene čiščenju komunalne odpadne vode ali mešanic odpadnih voda iz prejšnjega odstavka.

(3) Določbe te uredbe, ki se nanašajo na:
– komunalno odpadno vodo, se uporabljajo tudi glede mešanice odpadnih voda iz tretje, četrte in pete alineje prvega odstavka tega člena, razen če ta uredba določa drugače,
– komunalno čistilno napravo, se uporabljajo tudi glede skupne čistilne naprave, ki je namenjena izvajanju javne službe, razen če ta uredba določa drugače, in
– malo komunalno čistilno napravo, se uporabljajo tudi glede tipske male komunalne čistilne naprave, razen če ta uredba določa drugače.

(4) Za vprašanja, ki se nanašajo na emisijo snovi pri odvajanju komunalne in padavinske odpadne vode ter na komunalno čistilno napravo, ki niso posebej urejena s to uredbo, se uporablja predpis, ki ureja emisijo snovi in toplote pri odvajanju odpadnih voda v vode in javno kanalizacijo.

4. člen
(izrazi)

Izrazi, uporabljeni v tej uredbi, imajo naslednji pomen:
1. aglomeracija je območje poselitve, kjer je poseljenost ali opravljanje gospodarske ali druge dejavnosti zgoščeno tako, da je možno zbiranje komunalne odpadne vode v kanalizaciji in njeno odvajanje po kanalizaciji v komunalno čistilno napravo ali na končno mesto izpusta;
2. biološko razgradljiva industrijska odpadna voda je biološko razgradljiva industrijska odpadna voda v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
3. blato je preostalo obdelano ali neobdelano blato iz komunalnih čistilnih naprav in preostalo blato iz pretočnih greznic;
4. čistilna naprava padavinske odpadne vode je čistilna naprava padavinske odpadne vode v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
5. čistilni val je mešanica izpranih organsko onesnaženih suspendiranih delcev in padavinske odpadne vode, ki kot posledica prvega naliva padavinske odpadne vode odteka po kanalizaciji;
6. dodatna obdelava komunalne odpadne vode je obdelava komunalne odpadne vode s postopkom, s katerim se zmanjšuje ali odpravlja njena mikrobiološka onesnaženost tako, da mejne vrednosti mikrobioloških parametrov iz 11. člena te uredbe niso presežene;
7. estuarij je somornica v skladu z zakonom, ki ureja vode (v nadaljnjem besedilu: rečno ustje);
8. evtrofikacija je obogatitev vode s hranili, zlasti s spojinami dušika in/ali fosforja, ki povzroči pospešeno rast alg in višjih rastlinskih vrst, posledica česar je nezaželena motnja v ravnotežju organizmov v vodi ter poslabšanje kakovosti vode;
9. hidrografska razvodnica je hidrografska razvodnica v skladu s predpisom, ki ureja meje povodij in porečij ter mejo vodnih območij z vodami 1. reda, ki jima pripadajo; 
10. individualni sistem minimalne komunalne oskrbe so objekti in naprave za zbiranje ali odvajanje in čiščenje komunalne odpadne vode:
· cevovodi za odvajanje komunalne odpadne vode iz stavbe do objekta ali naprave iz druge tretje, četrte ali pete alineje te točke,
· mala komunalna čistilna naprava z zmogljivostjo, enako ali večjo od 50 PE, v skladu s 15. členom te uredbe,
· mala komunalna čistilna naprava z zmogljivostjo, manjšo od 50 PE, v skladu s 14. členom te uredbe, 
· pretočna greznica v skladu s 16. členom te uredbe ali
· nepretočna greznica v skladu z 17. členom te uredbe. 
11. industrijska odpadna voda je industrijska odpadna voda v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
12. iztok je iztok v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
13. izvajalec javne službe je pravna ali fizična oseba, ki jo na predpisan način izbere ali določi občina v skladu s predpisi, ki urejajo gospodarske javne službe;
14. javna površina je površina grajenega javnega dobra lokalnega ali državnega pomena, katere uporaba je pod enakimi pogoji namenjena vsem;
15. javna kanalizacija je javna kanalizacija v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo; 
16. javni kanalizacijski sistem je hidravlično samostojen sistem kanalizacijskega omrežja z enim iztokom, ki je lahko iztok v vode ali iztok v drug javni kanalizacijski sistem, in je namenjen izvajanju javne službe, upravlja pa ga en izvajalec javne službe; 
17. javno kanalizacijsko omrežje je kanalizacijsko omrežje javne kanalizacije;
18. kanalizacija je kanalizacija v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
19. kanalizacijski priključek je cevovod s pripadajočo opremo, ki je namenjen odvajanju komunalne ali padavinske odpadne vode iz stavbe ali gradbenega inženirskega objekta ali industrijske odpadne vode ali mešanice odpadnih voda iz naprave v javno kanalizacijo in poteka od mesta priključitve na javno kanalizacijsko omrežje do vključno zadnjega revizijskega jaška pred stavbo, gradbenim inženirskim objektom ali napravo, ki je priključena na javno kanalizacijo. Če revizijskega jaška ni na parceli, na kateri stoji stavba, gradbeni inženirski objekt ali naprava, kanalizacijski priključek poteka do zunanje stene stavbe, gradbenega inženirskega objekta oziroma naprave. Kanalizacijski priključek pripada stavbi, gradbenemu inženirskemu objektu ali napravi, v kateri nastaja komunalna, padavinska odpadna voda ali industrijska odpadna voda ali mešanica odpadnih voda;
20. kompostno stranišče je stranišče, ki deluje brez izpiranja z vodo in brez kemičnih dodatkov in v katerem se zbirajo in obdelujejo urin, blato in toaletni papir v posebej za to oblikovani nepropustni posodi;
21. komunalna čistilna naprava je naprava v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
22. komunalna odpadna voda je odpadna voda v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
23. kopalna sezona je obdobje koledarskega leta, določeno s predpisom, ki ureja podrobnejše kriterije za ugotavljanje kopalnih voda;
24. mala komunalna čistilna naprava je naprava v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
25. mešano kanalizacijsko omrežje je kanalizacija za zbiranje in odvajanje mešanice odpadnih voda iz četrte ali pete alineje prvega odstavka 3. člena te uredbe;
26. minimalna komunalna oskrba je minimalna komunalna oskrba v skladu s zakonom, ki ureja graditev, ki se nanaša na odvajanje in čiščenje komunalne odpadne vode;
27. močno preoblikovano vodno telo je močno preoblikovano vodno telo v skladu s predpisom, ki ureja določitev in razvrstitev vodnih teles površinskih voda;
28. naprava je naprava v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo, ki odvaja industrijsko odpadno vodo ali mešanico odpadnih voda iz tretje, četrte ali pete alineje prvega odstavka 3. člena te uredbe;
29. nepretočna greznica je nepretočna greznica v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
30. neposredno odvajanje je neposredno odvajanje v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
31. obalna voda je morje na zunanji strani črte oseke ali meje rečnega ustja;
32. občutljivo območje je vodno telo površinske vode ali njegov del, ki je v skladu z merili iz 5. člena te uredbe določeno kot občutljivo;
33. območje površin, predvideno za širitev naselja, je območje, ki je v skladu s predpisi o urejanju prostora določeno kot območje za širitev naselja;
34. obremenitev komunalne čistilne naprave je obremenitev, ki se izračuna na podlagi največje povprečne tedenske obremenitve, ki se v enem letu dovede v čistilno napravo, pri čemer se ne upoštevajo neobičajne okoliščine, kot je na primer velika količina padavin, in se izraža v PE;
35. obstoječa javna kanalizacija je kanalizacija, ki je bila zgrajena pred uveljavitvijo te uredbe ali obratuje na dan uveljavitve te uredbe, in kanalizacija, za katero je bilo pred tem dnem pridobljeno pravnomočno okoljevarstveno soglasje ali gradbeno dovoljenje;
36. obstoječa mala komunalna čistilna naprava je mala komunalna čistilna naprava, za katero velja da:
· je bila zgrajena pred uveljavitvijo te uredbe v skladu s predpisi, ki so veljali v času gradnje, in obratuje na dan uveljavitve te uredbe,
· je bilo pred dnem uveljavitve te uredbe pridobljeno pravnomočno okoljevarstveno ali gradbeno dovoljenje, 
· je bilo pred dnem uveljavitve te uredbe pridobljeno soglasje za priključitev pristojnega soglasodajalca v skladu s predpisi, ki urejajo graditev objektov, in pravnomočno vodno soglasje v skladu s predpisi, ki urejajo vode, če za obratovanje male komunalne čistilne naprave ni treba pridobiti okoljevarstvenega dovoljenja in za njeno gradnjo ni treba pridobiti gradbenega dovoljenja;
37. obstoječa nepretočna greznica je nepretočna greznica, za katero velja da;
· je bila zgrajena pred uveljavitvijo te uredbe v skladu s predpisi, ki so veljali v času gradnje, in obratuje na dan uveljavitve te uredbe,
· je bilo pred dnem uveljavitve te uredbe pridobljeno pravnomočno gradbeno dovoljenje, 
· je bilo pred dnem uveljavitve te uredbe pridobljeno soglasje za priključitev pristojnega soglasodajalca v skladu s predpisi, ki urejajo graditev objektov, in pravnomočno vodno soglasje v skladu s predpisi, ki urejajo vode, če za njeno gradnjo ni treba pridobiti gradbenega dovoljenja;
38. obstoječa pretočna greznica je pretočna greznica, ki je bila zgrajena pred uveljavitvijo te uredbe v skladu s predpisi, ki so veljali v času gradnje, in obratuje na dan uveljavitve te uredbe;
39. [bookmark: _Ref348595900]obstoječa stavba je stavba, ki je bila zgrajena pred uveljavitvijo te uredbe, ali stavba, za katero je bilo pred tem dnem pridobljeno pravnomočno gradbeno dovoljenje;
40. padavinska odpadna voda je padavinska odpadna voda v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
41. parameter onesnaženosti je parameter onesnaženosti odpadne vode v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
42. populacijski ekvivalent (v nadaljnjem besedilu: PE) je populacijski ekvivalent v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
43. posebna storitev je storitev, ki ni obvezna storitev javne službe, vendar jo izvajalec javne službe izvaja z uporabo javne infrastrukture, namenjene odvajanju in čiščenju komunalne in/ali padavinske odpadne vode.
44. posredno odvajanje je posredno odvajanje v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
45. pretočna greznica je pretočna greznica v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo;
46. [bookmark: _Ref348595907]primarno čiščenje je čiščenje komunalne odpadne vode s fizikalnim ali kemičnim postopkom, ki vključuje usedanje trdnih delcev, ali drugim postopkom, s katerim se biokemijska potreba po kisiku  (v nadaljnjem besedilu: BPK5) v komunalni odpadni vodi pred iztokom v vode zmanjša za najmanj 20 % in količina neraztopljenih snovi za najmanj 50 %;
47. primerno čiščenje je čiščenje komunalne odpadne vode s katerimkoli postopkom ali čiščenje v sistemu odvajanja, s katerim se dosega odstranjevanje organskega onesnaženja tako, da mejne vrednosti parametrov onesnaženosti iz 9. člena te uredbe niso presežene, in ki po iztoku v vode omogoča, da vode, v katere se odpadne vode odvajajo, dosegajo predpisane okoljske standarde kakovosti;
48. prispevno območje občutljivega območja je območje, s katerega vse celinske vode odtekajo preko potokov, rek ali jezer v občutljivo območje in se določi na podlagi hidrografskih razvodnic;
49. prvi naliv padavinske odpadne vode je padavinska odpadna voda, ki se po daljšem sušnem obdobju na začetku močnejših padavin odvede v kanalizacijo. Za izračun količine prvega naliva padavinske odpadne vode se upošteva čas trajanja padavin 15 minut in intenzivnost padavin 15 l/s/ha utrjenih površin in streh, s katerih se padavinska odpadna voda odvaja v javno kanalizacijsko omrežje;
50. sekundarno čiščenje je čiščenje komunalne odpadne vode s postopkom, ki vključuje biološko čiščenje s sekundarnim usedanjem, ali z drugim postopkom, s katerim se dosega odstranjevanje organskega onesnaženja tako, da mejne vrednosti parametrov onesnaženosti ali učinkov čiščenja iz 6. člena te uredbe niso presežene;
51. terciarno čiščenje je čiščenje komunalne odpadne vode s katerimkoli postopkom, s katerim se dosega odstranjevanje organskega onesnaženja, dušika in fosforja tako, da mejne vrednosti parametrov onesnaženosti ali učinkov čiščenja iz 7. člena te uredbe niso presežene;
52. tipska mala komunalna čistilna naprava je mala komunalna čistilna naprava z zmogljivostjo, manjšo od 50 PE, ki je gradbeni proizvod v skladu s standardom SIST EN 12566-3 ali drugim enakovrednim, mednarodno priznanim standardom, in je zanjo izdana izjava o lastnostih v skladu s predpisi, ki urejajo gradbene proizvode (v nadaljnjem besedilu: izjava o lastnostih);
53. umetno vodno telo je umetno vodno telo v skladu s predpisom, ki ureja določitev in razvrstitev vodnih teles površinskih voda;
54. upravljavec javne kanalizacije je izvajalec javne službe, ki upravlja z javnim kanalizacijskim sistemom; 
55. vodno telo površinske vode je vodno telo površinske vode v skladu s predpisom, ki ureja določitev in razvrstitev vodnih teles površinskih voda;
56. vodovarstveno območje je vodovarstveno območje, določeno v skladu s predpisi, ki urejajo vode;
57. vplivno območje kopalnih voda je območje v skladu s predpisom, ki ureja upravljanje kakovosti kopalnih voda;
58. zmogljivost komunalne čistilne naprave je projektirana sposobnost čiščenja komunalne odpadne vode pri največji obremenitvi komunalne čistilne naprave in se izraža v PE; 
59. znatno povečanje vsebnosti onesnaževal je znatno povečanje v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo.


II. MERILA OBČUTLJIVOSTI VODNIH TELES POVRŠINSKIH VODA

5. [bookmark: _Ref347240319]člen
(merila občutljivosti)

(1) Kot občutljivo območje se določi vodno telo površinske vode ali njegov del: 
– pri katerem je mogoče ugotoviti ali pričakovati njegovo evtrofikacijo (v nadaljnjem besedilu: občutljivo območje zaradi evtrofikacije),
– kjer se odvzema površinsko vodo za oskrbo s pitno vodo ali je namenjeno za oskrbo s pitno vodo in je mogoče zaradi odvajanja komunalne odpadne vode pričakovati preseganje mejne vrednosti nitratov v skladu s predpisom, ki ureja stanje površinskih voda,
– kjer je potrebno dodatna obdelava zaradi zagotavljanja kakovosti kopalne vode v skladu s predpisom, ki ureja upravljanje kakovosti kopalnih voda, (v nadaljnjem besedilu: občutljivo območje zaradi kopalnih voda) ali
– kjer je potrebno nadaljnje čiščenje zaradi izpolnjevanja zahtev predpisov, ki urejajo vode in varstvo okolja.

(2) Kot občutljivo območje zaradi evtrofikacije se določi vodno telo površinske vode, ki je evtrofno ali lahko postane evtrofno, če se ne izvedejo ukrepi za preprečitev ali zmanjšanje vnosa hranil in je:
– vodno telo naravnega ali umetnega jezera, 
– vodno telo vodotoka, 
– vodno telo obalne vode ali 
– rečno ustje. 

(3) Vodno telo iz prejšnjega odstavka, ki je evtrofno ali lahko postane evtrofno, če se ne izvedejo ukrepi za preprečitev ali zmanjšanje vnosa hranil, je vodno telo, ki je v skladu s predpisom, ki ureja stanje površinskih voda, razvrščeno v razred zmerno, slabo ali zelo slabo ekološko stanje glede na parameter nitrat, celotni fosfor ali glede na modul trofičnost, in se lahko določi kot:
– občutljivo območje zaradi evtrofikacije glede na dušik,
– občutljivo območje zaradi evtrofikacije glede na fosfor ali
– občutljivo območje zaradi evtrofikacije glede na dušik in fosfor.

(4) Kot občutljivo vodno telo zaradi evtrofikacije se določi tudi:
– vodno telo površinske vode, ki lahko znatno vpliva na kakovost podzemne vode na območju razpoklinskih vodonosnikov, vključno s kraškimi, če se ne izvedejo ukrepi za preprečitev ali zmanjšanje vnosa hranil, in
– močno preoblikovano vodno telo, ki je nastalo z zajezitvijo vodotoka ali vključuje zajezene dele vodotoka. 

(5) Kot občutljivo območje zaradi kopalnih voda se določi vodno telo površinske vode, kjer je v skladu s predpisom, ki ureja upravljanje kakovosti kopalnih voda, določena kopalna voda.

(6) Za občutljiva območja iz drugega, četrtega in petega odstavka tega člena se na podlagi hidrografskih razvodnic določi tudi njihova prispevna območja. 

(7) Občutljiva območja in njihova prispevna območja določi minister, pristojen za varstvo okolja (v nadaljnjem besedilu: minister), na podlagi podatkov o:
– stanju vodnih teles površinskih voda v skladu s predpisom, ki ureja stanje površinskih voda, in predpisom, ki ureja monitoring stanja površinskih voda, glede na tiste elemente kakovosti, ki kažejo obremenitev s hranili (dušikom in fosforjem), 
– razpoklinskih vodonosnikih, vključno s kraškimi, ki jih vodi Agencija Republika Slovenije za okolje (v nadaljnjem besedilu: agencija), 
– kopalnih vodah in njihovih geografskih mejah v skladu s predpisom, ki ureja upravljanje kakovosti kopalnih voda, in
– hidrografskih razvodnicah.

(8) Občutljiva območja in njihova prispevna območja se preverijo najmanj enkrat na štiri leta in njihova določitev spremeni ali dopolni, če: 
– so za posamezno vodno telo površinske vode izpolnjena merila iz drugega ali tretjega odstavka tega člena in je treba določiti novo občutljivo območje ali
– se spremenijo merila iz drugega ali tretjega odstavka ali se določijo nova merila za določitev občutljivosti vodnih teles površinskih voda in je treba določiti novo občutljivo območje.


III. MEJNE VREDNOSTI IN PRAVILA RAVNANJA

3.1 Mejne vrednosti emisije snovi 

6. [bookmark: _Ref347225871]člen
(mejne vrednosti za sekundarno čiščenje)

(1) Mejne vrednosti parametrov onesnaženosti odpadne vode na iztoku iz komunalne čistilne naprave s sekundarnim čiščenjem, razen iz male komunalne čistilne naprave, so določene v preglednici 1 priloge 1, ki je sestavni del te uredbe. 

(2) Ne glede na mejne vrednosti iz prejšnjega odstavka se lahko na podlagi vloge upravljavca skupne čistilne naprave za pridobitev okoljevarstvenega dovoljenja za posamezno komunalno čistilno napravo s sekundarnim čiščenjem, razen za malo komunalno čistilno napravo, v okoljevarstvenem dovoljenju določi, da:
– se za kemijsko potrebo po kisiku (v nadaljnjem besedilu: KPK) namesto mejne vrednosti za KPK iz preglednice 1 priloge 1 te uredbe uporablja mejna vrednost za učinek čiščenja glede na KPK in
– se za BPK5 namesto mejne vrednosti za BPK5 iz preglednice 1 priloge 1 te uredbe uporablja mejna vrednost za učinek čiščenja glede na BPK5.

(3) Mejne vrednosti učinkov čiščenja iz prejšnjega odstavka so določene v preglednici 1 priloge 1 te uredbe. 

7. [bookmark: _Ref347225878]člen
(mejne vrednosti za terciarno čiščenje)

(1) Mejne vrednosti parametrov onesnaženosti odpadne vode na iztoku iz komunalne čistilne naprave s terciarnim čiščenjem, razen iz male komunalne čistilne naprave, so določene v preglednicah 1 in 2 priloge 1 te uredbe. 

(2) Ne glede na mejne vrednosti iz prejšnjega odstavka se lahko na podlagi vloge upravljavca skupne čistilne naprave za pridobitev okoljevarstvenega dovoljenja za posamezno komunalno čistilno napravo s terciarnim čiščenjem, razen za malo komunalno čistilno napravo, v okoljevarstvenem dovoljenju določi, da:
– se za KPK namesto mejne vrednosti za KPK iz preglednice 1 priloge 1 te uredbe uporablja mejna vrednost za učinek čiščenja glede na KPK,
– se za BPK5 namesto mejne vrednosti za BPK5 iz preglednice 1 priloge 1 te uredbe uporablja mejna vrednost za učinek čiščenja glede na BPK5,
– se za celotni dušik namesto mejne vrednosti za celotni dušik iz preglednice 2 priloge 1 te uredbe uporablja mejna vrednost za učinek čiščenja glede na celotni dušik in
– se za celotni fosfor namesto mejne vrednosti za celotni fosfor iz preglednice 2 priloge 1 te uredbe uporablja mejna vrednost za učinek čiščenja glede na celotni fosfor.

(3) Mejne vrednosti učinkov čiščenja iz prejšnjega odstavka so določene v preglednicah 1 in 2 priloge 1 te uredbe. 

8. člen
(izračun učinka čiščenja)

Učinek čiščenja iz drugega odstavka 6. člena te uredbe in drugega odstavka prejšnjega člena se izračuna v skladu s predpisom, ki ureja prve meritve in obratovalni monitoring odpadnih voda, kot letna povprečna vrednost razmerja med 24-urno obremenjenostjo komunalne odpadne vode na vtoku v komunalno čistilno napravo in 24-urno obremenjenostjo komunalne odpadne vode na iztoku iz komunalne čistilne naprave, merjeno s parametrom onesnaženosti, ki je predmet izračuna. 

9. [bookmark: _Ref347240905]člen
 (mejne vrednosti za primerno čiščenje)

Mejni vrednosti parametrov onesnaženosti komunalne odpadne vode na iztoku iz male komunalne čistilne naprave s primernim čiščenjem, sta določeni v preglednici 3 priloge 1 te uredbe. 

10. [bookmark: _Ref408914729]člen
(mejne vrednosti za čiščenje v tipski mali komunalni čistilni napravi)

(1) Ne glede na prejšnji člen se za KPK namesto mejne vrednosti za KPK iz preglednice 3 priloge 1 te uredbe uporablja mejna vrednost za učinek čiščenja glede na KPK, če gre za tipsko malo komunalno čistilno napravo.

(2) Mejna vrednost učinka čiščenja iz prejšnjega odstavka je določena v preglednici 3 priloge 1 te uredbe. 

11. [bookmark: _Ref347241794]člen
(mejne vrednosti za dodatno obdelavo)

Mejne vrednosti mikrobioloških parametrov komunalne odpadne vode na iztoku iz komunalne čistilne naprave z dodatno obdelavo so določene ločeno za odvajanje v vodotok ali morje v preglednici 4 priloge 1 te uredbe.

3.2 Ukrepi zmanjševanja emisije snovi pri odvajanju komunalne odpadne vode 

12. [bookmark: _Ref348591366]člen
(čiščenje komunalne odpadne vode)

(1) Za komunalno odpadno vodo, ki se odvaja po kanalizaciji iz aglomeracije s skupno obremenitvijo, enako ali večjo od 2.000 PE, ali iz komunalne čistilne naprave z zmogljivostjo, enako ali večjo od 2.000 PE, mora biti pred odvajanjem v vode zagotovljeno čiščenje tako, da parametri onesnaženosti ne presegajo mejnih vrednosti iz 6. člena te uredbe.

(2) Ne glede na prejšnji odstavek mora biti za komunalno odpadno vodo, ki se odvaja po kanalizaciji iz aglomeracije s skupno obremenitvijo, enako ali večjo od 2.000 PE, ali iz komunalne čistilne naprave z zmogljivostjo, enako ali večjo od 2.000 PE, pred odvajanjem v vode zagotovljeno čiščenje tako, da parametri onesnaženosti ne presegajo mejnih vrednosti iz 7. člena te uredbe, če gre za iztok v:
– občutljivo območje, določeno v skladu s 5. členom te uredbe,
– vodo na prispevnem območju občutljivega območja iz prejšnje alineje ali
– vodotok, ki ni občutljivo območje ali voda na prispevnem območju občutljivega območja in katerega srednji mali pretok na mestu iztoka iz komunalne čistilne naprave je manjši od desetkratnika največjega šesturnega povprečnega pretoka odpadne vode iz komunalne čistilne naprave.

(3) Ne glede na prvi in drugi odstavek tega člena mora biti za komunalno odpadno vodo, ki se odvaja po javni kanalizaciji iz aglomeracije s skupno obremenitvijo, enako ali večjo od 10.000 PE, ali iz komunalne čistilne naprave z zmogljivostjo, enako ali večjo od 10.000 PE, pred odvajanjem v vode zagotovljeno čiščenje tako, da parametri onesnaženosti ne presegajo mejnih vrednosti iz 7. člena te uredbe, tudi če gre za iztok v vodo na vodnem območju Donave, ki ni občutljivo območje ali voda na prispevnem območju občutljivega območja, določenega v skladu s 5. členom te uredbe. 

(4) Za komunalno odpadno vodo, ki se odvaja po javni kanalizaciji iz aglomeracije s skupno obremenitvijo, manjšo od 2.000 PE, mora biti pred odvajanjem v vode zagotovljeno čiščenje tako, da parametri onesnaženosti ne presegajo mejnih vrednosti iz 9. člena te uredbe.

13. [bookmark: _Ref411262292]člen
(dodatna obdelava)
 
Za komunalno odpadno vodo iz prejšnjega člena mora biti pred odvajanjem v vode zagotovljena dodatna obdelava tako, da mikrobiološki parametri ne presegajo mejnih vrednosti za dodatno obdelavo iz 11. člena te uredbe, če gre za iztok:
– v vodo na vplivnem območju kopalnih voda v času kopalne sezone in gre za komunalno odpadno vodo iz aglomeracije s skupno obremenitvijo, enako ali večjo od 50 PE, ali
– posredno v podzemno vodo na območju razpoklinskih vodonosnikih, vključno s kraškimi, če je iztok na zakraselem območju oziroma na mestu iztoka pri najvišji gladini podzemne vode ni mogoče zagotoviti odvajanja preko zadostne plasti nezasičene cone vodonosnika, kjer zadrževalne sposobnosti neomočenih sedimentov ali kamnin preprečujejo vnos onesnaževal v podzemno vodo, in gre za komunalno odpadno vodo iz aglomeracije s skupno obremenitvijo, enako ali večjo od 2.000 PE ali iz komunalne čistilne naprave z zmogljivostjo, enako ali večjo od 2.000 PE.

3.3 Drugi ukrepi zmanjševanja emisije snovi

14. [bookmark: _Ref408915210]člen
(uporaba male komunalne čistilne naprave z zmogljivostjo, manjšo od 50 PE)

(1) Za komunalno odpadno vodo iz stavb na območju izven meja aglomeracij iz druge alineje prvega odstavka 29. člena te uredbe in stavb iz petega ali šestega odstavka 31. člena te uredbe mora biti pred odvajanjem v vode zagotovljeno čiščenje v:
– mali komunalni čistilni napravi z zmogljivostjo, manjšo od 50 PE, tako, da parametri onesnaženosti ne presegajo mejnih vrednosti iz 9. člena te uredbe, če gre za malo komunalno čistilno napravo, ki ni tipska mala komunalna čistilna naprava, ali
– tipski mali komunalni čistilni napravi, za katero je iz Izjave o lastnostih razvidno, da učinek čiščenja dosega mejno vrednost učinka čiščenja iz 10. člena te uredbe. 

(2) Komunalno odpadno vodo je do izgradnje javnega kanalizacijskega omrežja dovoljeno čistiti v mali komunalni čistilni napravi z zmogljivostjo, manjšo od 50 PE, tudi v aglomeraciji iz prvega, drugega ali tretjega odstavka 31. člena te uredbe, če:
– je obremenjevanje okolja zaradi nastajanja komunalne odpadne vode v stavbi manjše od 50 PE in 
– opremljanje zemljišča z javno kanalizacijo ne poteka sočasno z gradnjo stavbe.

15. [bookmark: _Ref411428460]člen
(uporaba male komunalne čistilne naprave z zmogljivostjo, enako ali večjo od 50 PE)

Ne glede na prejšnji člen je lahko za komunalno odpadno vodo iz nestanovanjske stavbe na območju izven meja aglomeracij, dovoljeno odvajanje in čiščenje v mali komunalni čistini napravi z zmogljivostjo, enako ali večjo od 50 PE, ki ni objekt javne kanalizacije in je v lasti lastnika ali lastnikov te stavbe, če je za blato zagotovljeno ravnanje z blatom v skladu z 19. členom te uredbe.

16. [bookmark: _Ref408915211]člen
(uporaba pretočne greznice)

(1) Ne glede na 14. člen te uredbe je za komunalno odpadno vodo iz enostanovanjske ali dvostanovanjske stavbe, v kateri se ne izvaja nobena gospodarska dejavnost, na območju izven meja aglomeracij dovoljeno tudi čiščenje v pretočni greznici, ki je gradbeni proizvod v skladu s standardom SIST EN 12566-1 ali SIST EN 12566-4 ali drugim enakovrednim, mednarodno priznanim standardom, če se odpadna voda odvaja preko:
– predizdelane enote za čiščenje komunalne odpadne vode v skladu s standardom SIST EN 12566-6 ali drugim enakovrednim, mednarodno priznanim standardom, če gre za neposredno odvajanje v vodotok ali za posredno odvajanje v podzemno vodo,
– filtrirne naprave za predčiščene hišne odpadne vode v skladu s standardom SIST-TP CEN/TR  12566-5 ali drugim enakovrednim, mednarodno priznanim standardom, če gre za neposredno odvajanje v vodotok, ali, 
– sistema za infiltracijo v tla v skladu s standardom SIST-TP CEN/TR 12566-2 ali drugim enakovrednim, mednarodno priznanim standardom, če gre za posredno odvajanje v podzemno vodo.

(2) Ne glede na 14. člen te uredbe je za komunalno odpadno vodo iz enostanovanjske ali dvostanovanjske stavbe, v kateri se ne izvaja nobena gospodarska dejavnost, na območju izven meja aglomeracij dovoljeno tudi čiščenje v pretočni greznici, ki je zgrajena na mestu postavitve in ustreza zahtevam iz prvega odstavka 37. člena te uredbe ter se odpadna voda odvaja v skladu s prvo, drugo ali tretjo alinejo prejšnjega odstavka.

17. [bookmark: _Ref316504943][bookmark: _Ref318728956]člen
(uporaba nepretočne greznice)

(1) Ne glede na 14. člen te uredbe je komunalno odpadno vodo dovoljeno zbirati v nepretočni greznici, če:
1. gre za stavbo:
– v aglomeraciji iz drugega odstavka 31. člena te uredbe, 
– iz petega ali šestega odstavka 31. člena te uredbe, ali 
– na območju izven meja aglomeracij iz druge alineje prvega odstavka 29. člena te uredbe,
2. je obremenjevanje okolja zaradi nastajanja komunalne odpadne vode v stavbi manjše od 50 PE in 
3. čiščenje komunalne odpadne vode v mali komunalni čistilni napravi ali pretočni greznici tehnično ni izvedljivo zaradi:
– prepovedi odvajanja odpadne vode v vode ali
– posebnih razmer, ki lahko negativno vplivajo na delovanje male komunalne čistilne naprave ali pretočne greznice, kot so posebne geografske razmere ali nestalno naseljene stavbe.

(2) Ne glede na prejšnji odstavek je komunalno odpadno vodo do izgradnje javne kanalizacije dovoljeno zbirati v nepretočni greznici tudi v aglomeraciji iz prvega, drugega ali tretjega odstavka 31. člena te uredbe, če:
– je izpolnjen pogoj iz 2. točke prejšnjega odstavka in
– opremljanje zemljišča z javno kanalizacijo ne poteka sočasno z gradnjo stavbe.

18. [bookmark: _Ref411865667]člen
(iztok v vode)

Mesto iztoka iz komunalne čistilne naprave ali pretočne greznice v vode je treba izbrati tako, da je vpliv na stanje vodnega telesa, v katero se odvaja komunalna odpadna voda, čim manjši.

19. [bookmark: _Ref318375267]člen
(blato iz komunalne čistilne naprave ali pretočne greznice)

(1) Blato iz komunalne čistilne naprave, ki ni opremljena za obdelavo blata, iz male komunalne čistilne naprave ali pretočne greznice odstranjuje in prevzema izvajalec javne službe na območju, kjer se komunalna odpadna voda čisti v komunalni čistilni napravi ali pretočni greznici.

(2) Ne glede na prejšnji odstavek mora za blato iz male komunalne čistilne naprave ali pretočne greznice na območju, kjer opravljanje storitve odstranjevanja in prevzema ter odvoza blata s cestnim motornim vozilom tehnično ni izvedljivo, upravljavec male komunalne čistilne naprave oziroma pretočne greznice zagotoviti odstranjevanje in odvoz blata v komunalno čistilno napravo, ki je opremljena za prevzem in obdelavo blata, na drug način v skladu z občinskim predpisom, ki ureja izvajanje javne službe.

(3) Ne glede na prvi in drugi odstavek tega člena lahko upravljavec male komunalne čistilne naprave z zmogljivostjo, manjšo od 50 PE, blato iz te naprave ali blato iz pretočne greznice uporablja v skladu s predpisom, ki ureja uporabo blata iz komunalnih čistilnih naprav v kmetijstvu, če so izpolnjene zahteve iz tretjega odstavka 39. člena te uredbe.   

20. [bookmark: _Ref411319036]člen
(komunalna odpadna voda iz nepretočne greznice)

(1) Komunalno odpadno vodo iz nepretočne greznice odstranjuje in prevzema izvajalec javne službe na območju, kjer se komunalna odpadna voda zbira v nepretočni greznici, in zagotovi odvoz v komunalno čistilno napravo.

(2) Ne glede na prejšnji odstavek mora za komunalno odpadno vodo iz nepretočne greznice, ki stoji na območju, kjer opravljanje storitve praznjenja nepretočne greznice ter prevzema in odvoza komunalne odpadne vode s cestnim motornim vozilom tehnično ni izvedljivo, lastnik nepretočne greznice zagotoviti praznjenje nepretočne greznice in odvoz komunalne odpadne vode iz te nepretočne greznice v komunalno čistilno napravo na drug način v skladu z občinskim predpisom, ki ureja izvajanje javne službe.

21. [bookmark: _Ref411520519]člen
 (kompostno stranišče)

(1) Na območju izven meja aglomeracij lahko lastnik stavbe minimalno komunalno oskrbo zagotavlja z uporabo kompostnega stranišča, če gre za:
– enostanovanjsko stavbo na kmetijskem gospodarstvu, 
– enostanovanjsko stavbo, kjer oskrba s pitno vodo iz javnega vodovoda ni zagotovljena in v kateri ni stalno prijavljenih prebivalcev (kot npr. vikend), 
– stavbo za kratkotrajno nastanitev brez restavracije ali drugo gostinsko stavbo za kratkotrajno namestitev (kot npr. planinska koča, gorsko zavetišče ali dom ali lovska koča), kjer oskrba s pitno vodo iz javnega vodovoda ni zagotovljena.

(2) Če se za posamezno stavbo iz prejšnjega odstavka uporablja kompostno stranišče, mora lastnik kompostnega stranišča za izcedno vodo iz kompostnega stranišča zagotoviti:
–  odvajanje v javno kanalizacijo, če gre za stavbo v aglomeraciji, ki je opremljena z javno kanalizacijo, – čiščenje v mali komunalni čistilni napravi v skladu s 14. členom te uredbe ali pretočni greznici v skladu s 16. členom te uredbe ali zbiranje v nepretočni greznici v skladu s 17. členom te uredbe, če v stavbi nastaja komunalna odpadna voda iz drugih virov (kot npr. umivanje, kuhanje, pranje) in gre za območje izven meja aglomeracij ali aglomeracijo, ki ni opremljena z javno kanalizacijo, ali
– zbiranje v nepropustnem zbiralniku in praznjenje ter odvoz na komunalno čistilno napravo, ki je opremljena za prevzem in obdelavo blata ter prevzem in čiščenje komunalne odpadne vode iz nepretočnih greznic.

3.4 Monitoring stanja voda 

22. [bookmark: _Ref348698991]člen
 (monitoring vodnih teles, v katera se odvajajo odpadne vode)

Monitoring stanja vodnih teles ali njihovih delov, v katera se odvaja odpadna voda iz komunalnih čistilnih naprav ali biološko razgradljiva industrijska odpadna voda, je del državnega monitoringa stanja voda v skladu s predpisi, ki urejajo stanje površinskih voda, stanje podzemnih voda ali upravljanje kakovosti kopalnih voda, če se pričakuje, da bo odvajanje te odpadne vode pomembno vplivalo na stanje teh vodnih teles oziroma na kakovost kopalne vode. 

3.5 Prve meritve pri mali komunalni čistilni napravi z zmogljivostjo, manjšo od 50 PE

23. [bookmark: _Ref311535001]člen
(prve meritve odpadne vode iz male komunalne čistine naprave z zmogljivostjo, manjšo od 50 PE)

Investitor ali upravljavec male komunalne čistine naprave z zmogljivostjo, manjšo od 50 PE, mora zagotoviti prve meritve parametrov onesnaženosti in količine komunalne odpadne vode, ki se izvedejo po prvem zagonu nove ali rekonstruirane male komunalne čistine naprave z zmogljivostjo, manjšo od 50 PE, in po vsaki večji spremembi v obratovanju te naprave (v nadaljnjem besedilu: prve meritve), razen če gre za tipsko malo komunalno čistilno napravo. 

[bookmark: 6]3.6 Druge posebne zahteve
[bookmark: _Ref325972617]
24. [bookmark: _Ref421189585]člen
(obveznosti upravljavca male komunalne čistilne naprave z zmogljivostjo, manjšo od 50 PE) 

(1) Upravljavec male komunalne čistilne naprave z zmogljivostjo, manjšo od 50 PE, mora v celotnem obdobju obratovanja male komunalne čistilne naprave hraniti:
1. izjavo o lastnostih male komunalne čistilne naprave s standardi v skladu s predpisi, ki urejajo gradbene proizvode, če gre za tipsko malo komunalno čistilno napravo,
2. navodila dobavitelja za obratovanje in vzdrževanje naprave,
3. pregledno situacijo, iz katere je razvidno:
– mesto iztoka iz male komunalne čistilne naprave v vode,  
– ime in šifro vodnega telesa površinske ali podzemne vode, v katero se odpadna voda odvaja, ter
– ime vodotoka, če gre za odvajanje v vodotok,
4. dokumentacijo o opravljenih delih na mali komunalni čistilni napravi,
5. podatke o ravnanju z blatom:
– datum in količina odstranjevanja in prevzema blata v skladu s prvim ali drugim odstavkom 19. člena te uredbe, 
– datum in količina uporabe blata skladu v skladu s tretjim odstavkom 19. člena te uredbe, ter kopijo izjave, da so izpolnjeni pogoji iz prve in druge alineje 39. člena te uredbe, če gre za kmetijsko gospodarstvo, in
6. podatke o izrednih dogodkih, ki nastanejo med obratovanjem male komunalne čistilne naprave zaradi drugačne sestave odpadne vode, okvar ali drugih prekinitev obratovanja male komunalne čistilne naprave in podobnih razlogov ter času njihovega trajanja.

(2) Upravljavec male komunalne čistilne naprave z zmogljivostjo, manjšo od 50 PE, mora izvajalcu javne službe omogočiti pregledovanje te naprave v skladu s 42. členom te uredbe.

(3) Upravljavec male komunalne čistilne naprave z zmogljivostjo, manjšo od 50 PE, mora izvajalcu javne službe na njegovo zahtevo najpozneje v 15 dneh predložiti:
– poročilo o opravljenih prvih meritvah v skladu s 23. členom te uredbe, razen če gre za tipsko malo komunalno čistilno napravo,
– podatke za izvedbo pregleda in pripravo poročila o pregledu v skladu s 42. členom te uredbe ali
– dokumentacijo in podatke iz prvega odstavka tega člena.

25. [bookmark: _Ref420400864]člen
(obveznosti upravljavca pretočne greznice) 

(1) Upravljavec pretočne greznice iz 16. člena te uredbe mora v celotnem obdobju obratovanja pretočne greznice hraniti:
1. izjavo o lastnostih pretočne greznice s standardi v skladu s predpisi, ki urejajo gradbene proizvode, če gre za pretočno greznico v skladu s standardom SIST EN 12566-1 ali SIST EN 12566-4 ali drugim enakovrednim, mednarodno priznanim standardom,
2. navodila dobavitelja za obratovanje in vzdrževanje pretočne greznice,
3. pregledno situacijo, iz katere je razvidno:
– mesto iztoka iz pretočne greznice,  
– pregledno situacijo sistema za infiltracijo v tla, če se odpadna voda odvaja v skladu s 1. točko 16. člena te uredbe,
– mesto filtrirne naprave, če se odpadna voda odvaja v skladu z 2. točko 16. člena te uredbe,
– ime in šifro vodnega telesa površinske ali podzemne vode, v katero se odvaja odpadna voda iz sistema za infiltracijo v tla iz druge alineje te točke ali iz filtrirne naprave iz prejšnje alineje, ter
– ime vodotoka, če gre za odvajanje v vodotok,
4. dokumentacijo o opravljenih delih na:
– pretočni greznici,
– sistemu za infiltracijo v tla, če se odpadna voda odvaja v skladu s 1. točko 16. člena te uredbe,
– filtrirni napravi, če se odpadna voda odvaja v skladu z 2. točko 16. člena te uredbe
5. podatke o ravnanju z blatom:
– datum in količina odstranjevanja in prevzema blata v skladu s prvim ali drugim odstavkom 19. člena te uredbe, 
– datum in količina uporabe blata skladu v skladu s tretjim odstavkom 19. člena te uredbe, ter kopijo izjave, da so izpolnjeni pogoji iz prve in druge alineje 39. člena te uredbe, če gre za kmetijsko gospodarstvo, in
6. podatke o izrednih dogodkih, ki nastanejo med obratovanjem pretočne greznice zaradi drugačne sestave odpadne vode, okvar ali drugih prekinitev obratovanja pretočne greznice in podobnih razlogov ter času njihovega trajanja.

(2) Upravljavec pretočne greznice mora izvajalcu javne službe omogočiti pregledovanje pretočne greznice v skladu s 43. členom te uredbe.
 
(3) Upravljavec pretočne greznice iz 16. člena te uredbe mora izvajalcu javne službe na njegovo zahtevo najpozneje v 15 dneh predložiti:
– podatke za izvedbo pregleda  in pripravo poročila o pregledu v skladu s 43. členom te uredbe ali
– dokumentacijo in podatke iz prvega odstavka tega člena.

26. [bookmark: _Ref316308583]člen
(obveznosti lastnika stavbe)
 
(1) Lastnik stavbe mora izvajalca javne službe na območju, kjer v stavbi nastaja komunalna odpadna voda, obvestiti o načinu zagotavljanja minimalne komunalne oskrbe. Iz obvestila morajo biti razvidni naslednji podatki:
1. firma in sedež lastnika stavbe ali ime in naslov lastnika stavbe, če je investitor posameznik,
2. številka sistema javne kanalizacije in ime aglomeracije, če gre za odvajanje komunalne odpadne vode v javno kanalizacijo,
3. če gre za čiščenje komunalne odpadne vode v mali komunalni čistilni napravi:
– nazivna zmogljivost male komunalne čistilne naprave, 
– tip male komunalne čistilne naprave,
– lokacija male komunalne čistilne naprave, opredeljena s koordinatami v državnem koordinatnem sistemu za raven merila 1 : 5.000, 
– način odvajanja komunalne odpadne vode iz male komunalne čistilne naprave (odvajanje v vodotok, posredno odvajanje v podzemno vodo oziroma ponikanje), 
– lokacija iztoka komunalne odpadne vode v vode, opredeljena s koordinatami v državnem koordinatnem sistemu za raven merila 1 : 5.000, 
– podatki o vodnem telesu površinske ali podzemne vode, v katerega se odvaja komunalna odpadna voda iz male komunalne čistilne naprave (šifra in ime vodnega telesa), ter ime vodotoka, če gre za odvajanje v vodotok,
4. če gre za čiščenje komunalne odpadne vode v pretočni greznici:
– nazivna zmogljivost ali velikost pretočne greznice, 
– lokacija pretočne greznice, opredeljena s koordinatami v državnem koordinatnem sistemu za raven merila 1 : 5.000, 
– način odvajanja komunalne odpadne vode iz pretočne greznice (preko predizdelane enote za čiščenje komunalne odpadne vode v skladu s standardom SIST EN 12566-6 v vodotok ali posredno v podzemno vodo, preko filtrirne naprave za predčiščene hišne odpadne vode v skladu s standardom SIST-TP CEN/TR  12566-5 v vodotok, preko sistema za infiltracijo v tla v skladu s standardom SIST-TP CEN/TR 12566-2 posredno v podzemno vodo oziroma ponikanje), 
– lokacija iztoka komunalne odpadne vode v vode, opredeljena s koordinatami v državnem koordinatnem sistemu za raven merila 1 : 5.000, 
– podatki o vodnem telesu površinske ali podzemne vode, v katerega se odvaja komunalna odpadna voda (šifra in ime vodnega telesa), ter ime vodotoka, če gre za odvajanje v vodotok,
5. če gre za zbiranje komunalne odpadne vode v nepretočni greznici zmogljivost zbiranja (prostornina nepretočne greznice) in lokacija nepretočne greznice, opredeljena s koordinatami v državnem koordinatnem sistemu za raven merila 1 : 5.000, in
6. največja letna količina komunalne odpadne vode, ki nastaja v stavbi.

(2) Lastnik stavbe mora izvajalca javne službe obvestiti o začetku:
– obratovanja male komunalne čistilne naprave iz 3. točke prejšnjega odstavka ali pretočne greznice iz 4. točke prejšnjega odstavka najpozneje 15 dni po začetku njenega obratovanja,
– uporabe nepretočne greznice iz 5. točke prejšnjega odstavka najpozneje 30 dni pred predvidenim začetkom njene uporabe.


IV. JAVNA SLUŽBA

4.1 Vrste nalog, ki se izvajajo v okviru javne službe

27. [bookmark: _Ref411497107]člen
(naloge javne službe)

(1) Naloge javne službe so:
– odvajanje in čiščenje komunalne odpadne vode, ki se odvaja v javno kanalizacijo,
– prevzem in čiščenje komunalne odpadne vode iz nepretočnih greznic,
– prevzem in obdelava blata iz malih komunalnih čistilnih naprav z zmogljivostjo, manjšo od 50 PE, malih komunalnih čistilnih naprav iz 15. člena te uredbe in pretočnih greznic,
– pregledovanje malih komunalnih čistilnih naprav z zmogljivostjo, manjšo od 50 PE, 
– odvajanje in čiščenje padavinske odpadne vode, ki se odvaja v javno kanalizacijo z javnih površin, in
– odvajanje in čiščenje padavinske odpadne vode, ki se odvaja v javno kanalizacijo s streh, če za to padavinsko odpadno vodo ni mogoče zagotoviti ravnanja v skladu s predpisom, ki ureja emisijo snovi in toplote pri odvajanju odpadnih voda v vode in javno kanalizacijo.

(2) Ne glede na prejšnji odstavek je naloga javne službe tudi odvajanje in čiščenje padavinske odpadne vode, ki se odvaja v javno kanalizacijo z zasebnih utrjenih površin, ki niso večje od 100 m2 in ki pripadajo stavbi, iz katere se odvaja komunalna odpadna voda ali padavinska odpadna voda s streh, če tako določa občinski predpis, ki ureja javno službo.

28. člen
(uporabnik javne službe)

(1) Uporabnik javne službe je lastnik stavbe, dela stavbe ali gradbenega inženirskega objekta in upravljavec javnih površin iz 6. točke prvega odstavka prejšnjega člena.

(2) Ne glede na prejšnji odstavek lahko obveznosti uporabnika javne službe izvaja:
– eden od lastnikov stavbe, dela stavbe ali gradbenega inženirskega objekta, če gre za solastništvo in je med lastniki o tem dosežen pisni dogovor, 
– eden od lastnikov dela stavbe, če gre za večstanovanjsko stavbo brez upravnika in je med lastniki o tem dosežen pisni dogovor, in
– upravnik stavbe, če gre za večstanovanjsko stavbo z upravnikom.

(3) Porazdelitev stroškov med lastnike stavbe, delov stavbe ali gradbenega inženirskega objekta se zagotavlja:
– v skladu s predpisi, ki urejajo stanovanja, če gre za večstanovanjsko stavbo z upravnikom, in
– v skladu s pisnim dogovorom iz prve oziroma druge alineje, če ne gre za večstanovanjsko stavbo z upravnikom.

4.2 Območje zagotavljanja javne službe

29. [bookmark: _Ref409079406]člen
(območje zagotavljanja javne službe)

(1) Javna služba se izvaja na območju celotne Republike Slovenije, razdeljenem na:
– aglomeracije in
– območje izven meja aglomeracij.

(2) Občina zagotavlja javno službo v aglomeracijah in izven meja aglomeracij na območju celotne občine v skladu s to uredbo in na podlagi občinskega predpisa, ki mora urejati obseg in način izvajanja javne službe v občini ter obveznosti, ki se nanašajo zlasti na:
– prevzem in odvoz komunalne odpadne vode iz nepretočnih greznic,
– čiščenje komunalne odpadne vode iz prejšnje alineje v komunalni čistilni napravi,
– prevzem in odvoz blata iz malih komunalnih čistilnih naprav z zmogljivostjo, manjšo od 50 PE, malih komunalnih čistilnih naprav iz 15. člena te uredbe in pretočnih greznic,
– obdelavo blata iz prejšnje alineje pri upravljavcu komunalne čistilne naprave, ki ima za obdelavo blata proste zmogljivosti. 

(3) Občina za vsakega posameznega izvajalca javne službe na svojem območju določi območje izvajalca javne službe, ki ga opredeli s seznamom naselij iz registra prostorskih enot, ki ga vodi Geodetska uprava Republike Slovenije. Mejo območja posameznega izvajalca javne službe določi občina na digitalnem podatkovnem sloju za raven merila 1 : 5.000.

(4) Občina lahko za posamezne stavbe ali skupine stavb na območju izven meja aglomeracij, do katerih dostop s cestnim motornim vozilom, namenjenim prevzemu in odvozu komunalne odpadne vode iz nepretočne greznice ali blata iz pretočne greznice ali male komunalne čistilne naprave, ni mogoč, v občinskem predpisu določi:
– izvajanje javne službe v omejenem obsegu in 
– obveznosti lastnikov teh stavb ali skupine stavb v skladu s prvo alinejo drugega odstavka 19. člena ali drugim odstavkom 20. člena te uredbe.

30. [bookmark: _Ref411329846]člen
(merila za določitev aglomeracije)

(1) Aglomeracije se določijo kot skupina kvadratnih celic s površino 100 m krat 100 m (v nadaljnjem besedilu: celica), ki se med seboj stikajo najmanj v enem oglišču, skladno s shematskim prikazom iz priloge 2, ki je sestavni del te uredbe, če za posamezno skupino kvadratnih celic velja, da:
1. je gostota poselite vsake posamezne celice enaka ali večja od 10 populacijskih enot na hektar (v nadaljnjem besedilu: PE/ha),
2. se v posamezni celici nahajata dve ali več stavb, ki so v skladu s predpisom, ki ureja klasifikacijo vrst objektov in objekte državnega pomena, razvrščene po klasifikacijskih ravneh:
– stanovanjska stavba s klasifikacijsko številko 111, 112 ali 113,
– gostinska stavba s klasifikacijsko številko 121,
– poslovna ali upravna stavba s klasifikacijsko številko 122,
– trgovska stavba ali stavba za storitvene dejavnosti s klasifikacijsko številko 123,
– stavba splošnega družbenega pomena s klasifikacijsko številko 126 ali
– industrijska stavba s klasifikacijsko številko 1251 in
3. je celotno obremenjevanje voda z odvajanjem komunalnih odpadnih voda, izraženo s skupnim številom PE (v nadaljnjem besedilu: skupna obremenitev), enako ali večje od 50 PE.

(2) Aglomeracije se določijo na podlagi podatkov o skupni obremenitvi in gostoti obremenjenosti zaradi nastajanja komunalne odpadne vode, ki se izračunata iz podatkov o:
– številu stalno prijavljenih prebivalcev na območju, pri čemer en stalno prijavljeni prebivalec predstavlja en PE, in
– obremenjenosti območja z odvajanjem komunalne odpadne vode iz gospodarske ali druge dejavnosti.

(3) Pri določitvi aglomeracij se upoštevajo tudi:
1. podatki o obstoječi javni kanalizaciji, 
2. podatki o obremenjenosti območja z odvajanjem industrijske odpadne vode, izraženi s številom PE, in
3. prostorski podatki, zlasti podatki o:
– mejah naselij ali samoupravnih lokalnih skupnosti
– območjih, predvidenih za širitev naselij, in
– obstoječi ali načrtovani infrastrukturi za zbiranje, odvajanje in čiščenje komunalne odpadne vode.

(4) Meja posamezne aglomeracije je določena kot zunanja meja skupine stičnih celic iz prvega odstavka tega člena. 

4.2 Oskrbovalni standardi 

31. [bookmark: _Ref409073376]člen
(opremljenost aglomeracije)

(1) Občina mora zagotoviti, da je aglomeracija s skupno obremenitvijo, enako ali večjo od 50 PE, zaradi izvajanja storitev javne službe na njenem območju opremljena z:
– javnim kanalizacijskim omrežjem, 
– komunalno čistilno napravo za čiščenje komunalne odpadne vode v skladu z 12. členom te uredbe in dodatno obdelavo v skladu 13. členom te uredbe.

(2) Ne glede na prejšnji odstavek lahko občina za aglomeracijo s skupno obremenitvijo, enako ali večjo od 50 PE in manjšo od 500 PE, zaradi izvajanja storitev javne službe na njenem območju zagotovi opremljenost z individualnimi sistemi minimalne komunalne oskrbe za posamezne stavbe ali malimi komunalnimi čistilnimi napravami za skupine stavb, če ugotovi, da bi opremljanje z javnim kanalizacijskim sistemom in komunalno čistilno napravo za čiščenje komunalne odpadne vode v skladu z 12. členom te uredbe in dodatno obdelavo v skladu 13. členom te uredbe povzročilo več kot trikrat večje stroške glede na stroške opremljanja z individualnimi sistemi minimalne komunalne oskrbe za posamezne stavbe ali malimi komunalnimi čistilnimi napravami za skupine stavb.

(3) Ne glede na prejšnji odstavek mora občina zagotoviti, da je zaradi izvajanja storitev javne službe na njenem območju s komunalno čistilno napravo za čiščenje komunalne odpadne vode v skladu z 12. členom te uredbe in dodatno obdelavo v skladu 13. členom te uredbe opremljena aglomeracija s skupno obremenitvijo, manjšo od 500 PE, kjer se komunalna odpadna voda odvaja v kanalizacijsko omrežje.

(4) Občina mora v aglomeraciji iz prvega in tretjega odstavka tega člena za padavinsko odpadno vodo, za katero v skladu s peto ali šesto alinejo prvega odstavka in drugim odstavkom 27. člena te uredbe zagotavlja odvajanje in čiščenje v okviru nalog javne službe, zagotoviti, da:
– ima javno kanalizacijsko omrežje v tej aglomeraciji, če gre za mešano kanalizacijsko omrežje, zmogljivost določeno tako, da je zagotovljeno odvajanje in čiščenje te padavinske odpadne vode, ali
– je ta aglomeracija opremljena s kanalizacijskim omrežjem javne kanalizacije za odvajanje izključno te padavinske odpadne vode.

(5) Ne glede na prvi odstavek tega člena lahko občina za komunalno odpadno vodo, ki nastaja v stavbi znotraj meja aglomeracije iz prvega odstavka tega člena, če bi gradnja kanalizacijskega omrežja povzročila nesorazmerne stroške glede na koristi za okolje (npr. odvajanje komunalne odpadne vode iz stavbe, ki nastaja nad nivojem terena, v javno kanalizacijsko omrežje ni mogoče brez naprav za prečrpavanje), izjemoma zagotovi minimalno komunalno oskrbo, ki zagotavlja predpisano raven varstva okolja, določeno za to aglomeracijo, na naslednji način:
– z odvajanjem v malo komunalno čistilno napravo v skladu s prvim odstavkom 14. člena te uredbe, ki je del javne kanalizacije in jo upravlja izvajalec javne službe, ali 
– z zbiranjem v nepretočni greznici v skladu z 17. členom te uredbe, ki je del javne kanalizacije in jo upravlja izvajalec javne službe, če je za to komunalno odpadno vodo zagotovljeno ravnanje v skladu z 20. členom te uredbe.

(6) Ne glede na prvi odstavek tega člena mora občina za komunalno odpadno vodo, ki nastaja v stanovanjski stavbi znotraj meja aglomeracije iz prvega odstavka tega člena, zagotoviti minimalno komunalno oskrbo na način iz prejšnjega odstavka, če bi dolžina kanalizacijskega priključka iz 33. člena te uredbe presegala dolžino 40 m ali bi gradnja kanalizacijskega priključka povzročala nesorazmerne stroške glede na koristi za okolje.

(7) Občina mora za aglomeracijo s skupno obremenitvijo, enako ali večjo od 2.000 PE, zagotoviti, da:
– delež skupne obremenitve aglomeracije, za katerega se minimalna komunalna oskrba zagotavlja na način iz petega ali šestega odstavka tega člena, ne presega 2 odstotkov in 
– obremenitev dela ali delov aglomeracije, za katere se minimalna komunalna oskrba zagotavlja na način iz petega ali šestega odstavka tega člena, ne presega 2.000 PE. 

(8) Občina mora za blato iz 19. člena te uredbe in komunalno odpadno vodo iz 20. člena te uredbe, ki nastajata na območju občine, zagotoviti zmogljivosti za prevzem in obdelavo blata oziroma prevzem in čiščenje komunalne odpadne vode na območju komunalne čistilne naprave, ki je opremljena za prevzem in obdelavo tega blata oziroma prevzem in čiščenje te komunalne odpadne vode.

(9) Šteje se, da je aglomeracija ali njen del opremljen z javno kanalizacijo, ko je za to javno kanalizacijo pridobljeno pravnomočno uporabno dovoljenje v skladu s predpisi, ki urejajo graditev objektov.

32. člen
(opremljenost območij, predvidenih za širitev naselja)

Občina mora zagotoviti, da je zaradi izvajanja storitev javne službe na način iz prejšnjega člena pred začetkom uporabe stavb na tem območju opremljeno tudi območje, predvideno za širitev naselja, ki ni vključeno v aglomeracijo iz prvega, drugega ali tretjega odstavka prejšnjega člena, če predvidena gostota poselitve in predvidena skupna obremenitev presega merila iz prvega odstavka 30. člena te uredbe za:
– območje, predvideno za širitev naselja, ali 
– aglomeracijo skupaj z območjem, predvidenim za širitev naselja, ki se dotika meja aglomeracije.

33. [bookmark: _Ref411324507]člen
(kanalizacijski priključek)

(1) Lastnik stavbe ali gradbenega inženirskega objekta na območju, ki je opremljeno z javno kanalizacijo, mora zagotoviti, da je stavba oziroma gradbeni inženirski objekt zaradi priključitve na javno kanalizacijo opremljen s kanalizacijskim priključkom. Načrtovanje, gradnjo in vzdrževanje kanalizacijskega priključka mora zagotoviti lastnik stavbe ali gradbenega inženirskega objekta, ki mu kanalizacijski priključek pripada, in je v njegovi lasti in upravljanju.

(2) Upravljavec naprave na območju, ki je opremljeno z javno kanalizacijo, mora zagotoviti, da je naprava, iz katere se industrijska odpadna voda ali mešanica odpadnih voda odvaja v javno kanalizacijo, zaradi priključitve na javno kanalizacijo opremljena s kanalizacijskim priključkom. Načrtovanje, gradnjo in vzdrževanje kanalizacijskega priključka mora zagotoviti lastnik naprave, ki ji kanalizacijski priključek pripada, in je v njegovi lasti in upravljanju.

34. [bookmark: _Ref417040117]člen
(opremljenost območij izven meja aglomeracij)

Lastnik stavbe na območju, ki ni območje iz prvega, drugega ali tretjega odstavka 31. člena te uredbe, mora zagotoviti, da je zaradi izvajanja storitev javne službe stavba opremljena z individualnim sistemom minimalne komunalne oskrbe. Načrtovanje, gradnjo in vzdrževanje individualnega sistema minimalne komunalne oskrbe zagotovi lastnik stavbe, ki ji individualni sistem minimalne komunalne oskrbe pripada, in je v njegovi lasti in upravljanju.

4.3 Minimalna komunalna oskrba pri nameravani gradnji 

35. člen
(zagotavljanje minimalne komunalne oskrbe pri nameravani gradnji)

(1) Iz projekta za pridobitev gradbenega dovoljenja za gradnjo stavbe, v kateri nastaja komunalna odpadna voda, mora biti razvidno, da je za komunalno odpadno vodo zagotovljena priključitev na  javno kanalizacijo ali individualni sistem minimalne komunalne oskrbe, s katerim je zagotovljeno:
– odvajanje in čiščenje komunalne odpadne vode v mali komunalni čistilni napravi po tej uredbi, 
– odvajanje in čiščenje komunalne odpadne vode v pretočni greznici po tej uredbi ali
– zbiranje v nepretočni greznici po tej uredbi.

(2) Investitor stavbe, v kateri nastaja komunalna odpadna voda, dokazuje izpolnjevanje zahtev v zvezi z odvajanjem komunalne odpadne vode iz prejšnjega odstavka:
1. z okoljevarstvenim dovoljenjem za obratovanje male komunalne čistilne naprave, izdanim v skladu s predpisom, ki ureja emisijo snovi in toplote v vode pri odvajanju odpadnih vod v vode in javno kanalizacijo, 
2. s soglasjem za priključitev pristojnega soglasodajalca v skladu s predpisi, ki urejajo graditev objektov, če gre za priključitev na javno kanalizacijo,
3. s soglasjem za priključitev pristojnega soglasodajalca v skladu s predpisi, ki urejajo graditev objektov, če gre za uporabo opreme, objektov in naprav javne kanalizacije za:
– prevzem in obdelavo blata iz male komunalne čistilne naprave, za katero v skladu s predpisom, ki ureja emisijo snovi in toplote v vode pri odvajanju odpadnih vod v vode in javno kanalizacijo, ni treba pridobiti okoljevarstvenega dovoljenja, 
– prevzem in obdelavo blata iz pretočne greznice ali 
– prevzem in čiščenje komunalne odpadne vode iz nepretočne greznice, ali
4. s pogodbo o opremljanju zemljišča z javno kanalizacijo, če se sočasno z gradnjo stavbe zagotavlja tudi opremljanje zemljišča z javno kanalizacijo in iz pogodbe o opremljanju zemljišča izhaja način, kako mora investitor izvesti priključek na javno kanalizacijo, v skladu s predpisom, ki ureja graditev objektov.

(3) Iz soglasja za priključitev ali pogodbe o opremljanju zemljišča iz 4. točke prejšnjega odstavka morajo biti razvidni naslednji podatki:
– firma in ime izvajalca javne službe,
– firma in sedež investitorja ali ime in priimek ter naslov investitorja, če je investitor fizična oseba,
– identifikacijska številka sistema javne kanalizacije ter identifikacijska števila in ime aglomeracije, če gre za soglasje iz 2. točke prejšnjega odstavka ali pogodbo o opremljanju zemljišča iz 4. točke prejšnjega odstavka,
– identifikacijska številka in ime komunalne čistilne naprave, če gre za soglasje iz 3. točke prejšnjega odstavka,
– zmogljivost čiščenja, lokacija namestitve male komunalne čistilne naprave ali pretočne greznice, opredeljena s koordinatami v državnem koordinatnem sistemu za raven merila 1 : 5.000, in način čiščenja komunalne odpadne vode v njej ter način odvajanja očiščene odpadne vode v okolje, vključno s podatki o vodnem telesu površinske oziroma podzemne vode, v katerega se odvaja odpadna voda, če gre za soglasje iz prve ali druge alineje 3. točke prejšnjega odstavka,
– zmogljivost zbiranja in lokacija namestitve nepretočne greznice, opredeljena s koordinatami v državnem koordinatnem sistemu za raven merila 1 : 5.000, če gre za soglasje iz tretje alineje 3. točke prejšnjega odstavka,
– največja letna količina komunalne odpadne vode, ki nastaja v stavbi.

4.4 Tehnični, vzdrževalni in drugi ukrepi za izvajanje javne službe

36. [bookmark: _Ref411261417]člen
(ukrepi za javno kanalizacijsko omrežje)

(1) Pri načrtovanju, gradnji, rekonstrukciji, obratovanju ali vzdrževanju kanalizacijskega omrežja javne kanalizacije morata investitor in upravljavec javne kanalizacije zagotoviti, da se upoštevajo količina in značilnosti komunalne odpadne vode in da se za njeno odvajanje uporabljajo objekti in naprave javne kanalizacije, ki:
– izpolnjujejo zahteve v skladu s predpisi, ki urejajo gradbene proizvode, 
– so izvedeni tako, da je preprečeno puščanje ali uhajanje komunalne odpadne vode, in
– imajo ustrezno hidravlično zmogljivost.

(2) Pri načrtovanju, gradnji, rekonstrukciji, obratovanju ali vzdrževanju kanalizacijskega omrežja javne kanalizacije, po katerem se odvaja mešanica odpadnih voda iz 4. ali 5. točke prvega odstavka 3. člena te uredbe, morata lastnik in upravljavec tega kanalizacijskega omrežja zagotoviti:
– izvedbo tehničnih ukrepov za zadrževanje čistilnega vala v objektih ali napravah za zadrževanje in mehansko čiščenje ter 
– za zadržani čistilni val po končanem nalivu zagotoviti čiščenje v komunalni čistilni napravi. 

(3) Pri načrtovanju, gradnji, rekonstrukciji, obratovanju ali vzdrževanju kanalizacijskega omrežja javne kanalizacije za odvajanje izključno padavinske odpadne vode, morata lastnik in upravljavec tega kanalizacijskega omrežja zagotoviti izvedbo tehničnih ukrepov za zadrževanje padavinske odpadne vode.  

(4) Občina mora zagotoviti, da se v aglomeraciji iz prvega, drugega ali tretjega odstavka 31. člena te uredbe pri načrtovanju, gradnji, rekonstrukciji, obratovanju ali vzdrževanju stavb in gradbenih inženirskih objektov predvidijo in izvajajo ukrepi za zmanjševanje količin padavinske odpadne vode, ki se odvaja v javno kanalizacijo. 

(5) Izvajalec javne službe, ki je upravljavec kanalizacijskega omrežja javne kanalizacije, mora ob izrednih dogodkih ali pojavih napak v delovanju kanalizacijskega omrežja (puščanje kanalizacijskega omrežja, okvare tehnoloških sklopov, delovanje razbremenilnikov in podobno), ki bi lahko povzročile prekinitev odvajanja komunalne odpadne vode po javni kanalizaciji:
– sam takoj začeti izvajati ukrepe za odpravo nepravilnosti, da prepreči škodljive vplive na okolje, zdravje ljudi ali na obratovanje komunalne čistilne naprave, ki zaključuje to kanalizacijsko omrežje, in
– o izrednem dogodku ali pojavu napak v delovanju kanalizacijskega omrežja takoj obvestiti upravljavca komunalne čistilne naprave, ki zaključuje to kanalizacijsko omrežje, če bi prekinitev odvajanja komunalne odpadne vode po javni kanalizaciji lahko povzročila motnje v obratovanju te komunalne čistilne naprave.

37. [bookmark: _Ref419886471]člen
(ukrepi za individualni sistem minimalne komunalne oskrbe)

(1) Pri načrtovanju, gradnji, rekonstrukciji, obratovanju in vzdrževanju pretočne greznice iz drugega odstavka 16. člena te uredbe mora investitor ali lastnik stavbe zagotoviti, da:
– se pri dimenzioniranju upošteva dnevno količino komunalne odpadne vode 150 l/osebo na dan,
– njena koristna prostornina znaša najmanj 2 m3 na osebo, vendar ne manj kot 6 m3,
– ima tri prekate, od katerih prostornina prvega prekata dosega približno polovico celotne prostornine pretočne greznice,
– je izvedena tako, da je preprečeno puščanje ali uhajanje njene vsebine v okolje,
– je izvedena tako, da je zagotovljeno njeno odzračevanje,
– se zagotovi njeno praznjenje v skladu z navodili za obratovanje in
– se ob praznjenju zagotovi, da zaradi cepitve svežega blata in pospeševanja presnove v pretočni greznici ostane šestina vsebine.

(2) Pri načrtovanju, gradnji, rekonstrukciji, obratovanju in vzdrževanju nepretočne greznice iz 17. člena te uredbe mora investitor ali lastnik stavbe zagotoviti, da:
– se pri dimenzioniranju upošteva dnevno količino komunalne odpadne vode iz prve alineje prejšnjega odstavka,
– njena koristna prostornina znaša najmanj 4,5 m3 na osebo, vendar ne manj kot 10 m3,
– je izvedena tako, da je preprečeno puščanje ali uhajanje njene vsebine v okolje, in
– se zagotovi njeno praznjenje v skladu z 20. členom te uredbe.

4.5 Organizacijski ukrepi in normativi za izvajanje javne službe

38. [bookmark: _Ref409073741]člen
(obvezne storitve izvajalca javne službe)

Obvezne storitve javne službe so:
– zbiranje in odvajanje komunalne odpadne vode, ki se odvaja v javno kanalizacijsko omrežje,
– čiščenje komunalne odpadne vode iz prejšnje alineje v skladu z 12. in 13. členom te uredbe, 
– zbiranje, odvajanje in čiščenje komunalne odpadne vode, za katero se zagotavlja minimalna komunalna oskrba v skladu z drugim, petim ali šestim odstavkom 31. člena te uredbe,
– zbiranje in odvajanje padavinske odpadne vode, za katero se v skladu s 6. in 7. točko prvega odstavka in drugim odstavkom 27. člena te uredbe zagotavlja odvajanje in čiščenje v okviru nalog javne službe,
– čiščenje padavinske odpadne vode iz prejšnje alineje v komunalni čistilni napravi, če gre za mešani kanalizacijski sistem javne kanalizacije, oziroma v lovilniku olj ali čistilni napravi padavinske odpadne vode, če gre za javno kanalizacijo za odvajanje izključno padavinske odpadne vode in je čiščenje padavinske odpadne vode predpisano,
– obdelava blata na območju komunalne čistilne naprave, ki je opremljena za prevzem in obdelavo blata, 
– upravljanje malih komunalnih čistilnih naprav in nepretočnih greznic iz petega ali šestega odstavka 31. člena te uredbe,
– prve meritve za male komunalne čistilne naprave iz petega ali šestega odstavka 31. člena te uredbe v skladu z  23. členom te uredbe in
– pregledovanje malih komunalnih čistilnih naprav iz petega ali šestega odstavka 31. člena te uredbe v skladu s 42. členom te uredbe.

39. [bookmark: _Ref409073743]člen
(obvezne storitve za stavbe, ki niso priključene na javno kanalizacijo)

(1) Ne glede na prejšnji člen so obvezne storitve javne službe za stavbe, ki niso priključene na javno kanalizacijo:
– prevzem celotne količine komunalne odpadne vode iz nepretočnih greznic pri uporabniku javne službe in njeno čiščenje v komunalni čistilni napravi, ki je opremljena za prevzem komunalne odpadne vode iz nepretočnih greznic,
– prevzem blata iz malih komunalnih čistilnih naprav z zmogljivostjo, manjšo od 50 PE, malih komunalnih čistilnih naprav iz 15. člena te uredbe in pretočnih greznic pri uporabniku javne službe ter njegova obdelava na območju komunalne čistilne naprave, ki je opremljena za prevzem in obdelavo blata, in
– pregledovanje malih komunalnih čistilnih naprav z zmogljivostjo, manjšo od 50 PE, ki niso male komunalne čistilne naprave iz petega ali šestega odstavka 31. člena te uredbe, in pretočnih greznic.

(2) Prevzem blata iz druge alineje prejšnjega odstavka mora izvajalec javne službe zagotoviti v časovnih presledkih, določenih v skladu z navodili za obratovanje posamezne male komunalne čistilne naprave ali pretočne greznice, vendar najmanj enkrat na tri leta.

(3) Ne glede na prvi odstavek tega člena je obvezna storitev javne službe za stavbe kmetijskega gospodarstva le storitev iz tretje in četrte alineje prvega odstavka tega člena, če:
– gre za uporabo komunalne odpadne vode oziroma blata v skladu s predpisom, ki ureja uporabo blata iz komunalnih čistilnih naprav v kmetijstvu,
– lastnik stavbe kmetijskega gospodarstva izvajalcu javne službe ob vsakokratni izvedbi storitve iz četrte alineje prvega odstavka tega člena predloži pisno izjavo, da so izpolnjeni pogoji iz predpisa iz prve alineje tega odstavka. V izjavi morajo biti navedeni tudi datumi in količine odstranjenega blata iz male komunalne čistilne naprave ali pretočne greznice oziroma komunalne odpadne vode iz nepretočne greznice ter njunega mešanja z gnojnico ali gnojevko.

40. [bookmark: _Ref409089215]člen
(posebne storitve izvajalca javne službe)

(1) Izvajalec javne službe na območju, ki je opremljeno z javno kanalizacijo, izvaja tudi:
– odvajanje in čiščenje padavinske odpadne vode, ki se odvaja v javno kanalizacijo s površin, ki niso javne površine,
– odvajanje in čiščenje industrijske odpadne vode, ki se odvaja v javno kanalizacijo.

(2) Storitve iz prejšnjega odstavka izvajalec javne službe izvaja v okviru prostih zmogljivosti javne kanalizacije kot posebno storitev z uporabo javne kanalizacije in v soglasju z lastnikom javne kanalizacije.

41. [bookmark: _Ref411504019]člen
(obdelava blata)

(1) Izvajalec javne službe, ki je upravljavec komunalne čistilne naprave, ki je opremljena za obdelavo blata, mora za blato, ki nastane pri čiščenju komunalne odpadne vode, zagotoviti obdelavo, s katero se doseže:
– izpolnjevanje zahtev za uporabo kot gnojilo v kmetijstvu v skladu s predpisom, ki ureja uporabo blata iz komunalnih čistilnih naprav v kmetijstvu, če se obdelano blato uporablja kot gnojilo v kmetijstvu, ali 
– izpolnjevanje zahtev za postopke predelave ali odstranjevanja blata v skladu s predpisi, ki urejajo  odpadke.

(2) Izvajalec javne službe mora za blato, prevzeto iz komunalne čistilne naprave, ki ni opremljena za obdelavo blata, prevzeto delno obdelano blato iz komunalne čistilne naprave (na primer po dehidraciji ali sušenju neobdelanega blata in podobno) in blato, prevzeto iz malih komunalnih čistilnih naprav z zmogljivostjo, manjšo od 50 PE, malih komunalnih čistilnih naprav iz 15. člena te uredbe ter pretočnih greznic, zagotoviti obdelavo v skladu s prejšnjem odstavkom na območju komunalne čistilne naprave, ki je opremljena za obdelavo blata.

(3) Če izvajalec javne službe ne upravlja komunalne čistilne naprave, ki je opremljena za obdelavo blata, mora občina zagotoviti zmogljivosti za obdelavo blata na območju druge komunalne čistilne naprave, ki je opremljena za obdelavo blata.

(4) Ne glede na prejšnji odstavek lahko izvajalec javne službe v soglasju z občino zagotovi obdelavo blata v premični napravi za obdelavo blata, če se taka obdelava blata izvaja na območju komunalne čistine naprave, kjer nastaja blato.

(5) Za obdelano blato, ki se ne uporablja kot gnojilo v kmetijstvu, mora izvajalec javne službe zagotoviti ravnanje v skladu s predpisi, ki urejajo odpadke.

(6) Če je izvajalec javne službe upravljavec komunalne čistilne naprave, ki je opremljena za obdelavo blata, mora kot povzročitelj odpadkov v načrt gospodarjenja z odpadki v skladu s predpisom, ki ureja odpadke, vključiti tudi ravnanje z blatom iz drugega odstavka tega člena.

42. [bookmark: _Ref311536204]člen
(pregledovanje malih komunalnih čistilnih naprav z zmogljivostjo, manjšo od 50 PE) 

(1) Izvajalec javne službe mora zagotavljati pregledovanje malih komunalnih čistilnih naprav z zmogljivostjo, manjšo od 50 PE, in njihovih iztokov v vode, ki ga lahko izvaja le posebej usposobljena oseba, zaposlena pri izvajalcu javne službe, ki izpolnjuje naslednje pogoje: 
1. je pridobila naslednji certifikat o nacionalni poklicni kvalifikaciji v skladu s predpisi, ki urejajo nacionalne poklicne kvalifikacije:
– »Tehnolog/tehnologinja varstva okolja in komunale« s kodo poklicnega standarda 8500.019.6.0 ali 
– »Predelovalec organskih odpadkov in upravljavec bioloških in rastlinskih čistilnih naprav/predelovalka organskih odpadkov in upravljavka bioloških in rastlinskih čistilnih naprav« s kodo poklicnega standarda 8500.010.4.0; 
2. ima najmanj tri leta delovnih izkušenj s področja čiščenja komunalne odpadne vode in izobrazbo, ki je s predpisom, ki ureja uvedbo in uporabo klasifikacijskega sistema izobraževanja in usposabljanja, razvrščena v:
– podraven 6/2 in 
– področje izobraževalnih aktivnosti 421 biokemija in biokemija, 422 okoljske in okoljevarstvene vede, 442 kemija, 524 kemijska tehnologija in procesno inženirstvo ali 582 gradbeništvo, ali
3. ima najmanj pet let delovnih izkušenj z upravljanjem komunalne čistilne naprave.

(2) Prvi pregled male komunalne čistilne naprave z zmogljivostjo, manjšo od 50 PE, (v nadaljnjem besedilu: prvi pregled) se izvede za malo komunalno čistilno napravo, za katero v skladu s 23. členom te uredbe prve meritve niso predpisane, zaradi vpisa te male komunalne čistilne naprave v evidenco iz 46. člena te uredbe. Prvi pregled se opravi v roku, ki je v skladu s predpisom, ki ureja prve meritve in obratovalni monitoring odpadnih voda, določen za izvedbo prvih meritev. 
 
(3) Občasni pregled male komunalne čistilne naprave z zmogljivostjo, manjšo od 50 PE, (v nadaljnjem besedilu: občasni pregled) se izvede za vsako malo komunalno čistilno napravo z zmogljivostjo, manjšo od 50 PE, na območju izvajanja javne službe, s pogostostjo, ki je v skladu s predpisom iz prejšnjega odstavka določen za izvedbo občasnih meritev. 

(4) V okviru prvega in občasnega pregleda izvajalec javne službe preveri zlasti:
– ali je mala komunalna čistilna naprava v obratovalnem stanju, 
– ali mala komunalna čistilna naprava obratuje v skladu z navodili za obratovanje,
– način nastajanja in zbiranja komunalne odpadne vode, ki se odvaja v malo komunalno čistilno napravo, 
– način odvajanja očiščene komunalne odpadne vode iz male komunalne čistilne naprave v zvezi s prepovedmi, pogoji in omejitvami za odvajanje iz predpisa, ki ureja emisijo snovi in toplote pri odvajanju odpadnih voda v vode in javno kanalizacijo,
– nazivno zmogljivost male komunalne čistilne naprave glede na količino komunalne odpadne vode, ki se odvaja vanjo, 
– izjavo o lastnostih male komunalne čistilne naprave v skladu s predpisi, ki urejajo gradbene proizvode, če gre za prvi pregled,
– hrambo podatkov v skladu s prvim odstavkom 0. člena te uredbe.

(5) S prvim in občasnim pregledom izvajalec javne službe ugotovi ali mala komunalna čistilna naprava z zmogljivostjo, manjšo od 50 PE, obratuje v skladu z navodili za obratovanje in predpisanimi zahtevami v zvezi s prepovedmi, pogoji in omejitvami za odvajanje iz predpisa, ki ureja emisijo snovi in toplote pri odvajanju odpadnih voda v vode in javno kanalizacijo, ter podatki iz evidence iz drugega odstavka 46. člena te uredbe. 

(6) Po opravljenem prvem oziroma občasnem pregledu izvajalec javne službe izda poročilo o pregledu na obrazcu iz priloge 3, ki je sestavni del te uredbe.

43. [bookmark: _Ref420394745]člen
(pregledovanje pretočnih greznic) 

Določbe prejšnjega člena, ki se nanašajo na pregledovanje male komunalne čistilne naprave z zmogljivostjo, manjšo od 50 PE, se uporabljajo tudi glede pretočne greznice iz 16. člena te uredbe.

44. [bookmark: _Ref411951392]člen
(obveščanje uporabnikov javne službe)

(1) Izvajalec javne službe mora uporabnike javne službe, ki so priključeni na javno kanalizacijo, pisno obveščati:
– na kateri komunalni čistilni napravi se čisti komunalna ali padavinska odpadna voda, ki se odvaja v javno kanalizacijo, in
– o pogojih odvajanja komunalne in padavinske odpadne vode v javno kanalizacijo.

(2) Izvajalec javne službe mora uporabnike javne službe, ki so lastniki ali upravljavci nepretočnih greznic ali pretočnih greznic, malih komunalnih čistilnih naprav z zmogljivostjo, manjšo od 50 PE, in malih komunalnih čistilnih naprav iz 15. člena te uredbe pisno obveščati:
– na kateri komunalni čistilni napravi se čisti komunalna odpadna voda iz nepretočne greznice,
– na kateri komunalni čistilni napravi se obdeluje blato,
– o rokih prevzema in drugih pogojih za prevzem komunalne odpadne vode in blata pri uporabnikih storitev in
– o rokih in času izvedbe prvih meritev oziroma prvega pregleda in občanih pregledov v skladu s 42. členom ali 43. členom te uredbe.

(3) Izvajalec javne službe mora obveščanje iz prvega in drugega odstavka tega člena izvesti najpozneje v treh mesecih po sprejetju programa odvajanja in čiščenja komunalne odpadne vode iz 45. člena te uredbe ali najmanj osem dni pred spremembo pogojev iz prvega odstavka tega člena.

(4) Izvajalec javne službe mora uporabnike javne službe iz drugega odstavka tega člena obvestiti o datumu dejanskega opravljanja obveznih storitev javne službe s priporočeno pošto najmanj 15 dni pred predvideno izvedbo storitve.

(5) Uporabniki javne službe iz prejšnjega odstavka lahko zahtevajo spremembo datuma opravljanja obveznih storitev javne službe najmanj osem dni pred predvideno izvedbo storitve. V tem primeru mora izvajalec javne službe obvezno storitev izvesti najpozneje v 30 dneh po prejemu te zahteve.

45. [bookmark: _Ref409073834]člen
(program izvajanja javne službe)

(1) Javna služba se mora izvajati v skladu s programom izvajanja javne službe (v nadaljnjem besedilu: program).

(2) Program mora biti pripravljen na podlagi evidence iz 46. člena te uredbe in mora vsebovati naslednje vsebinske sklope:
1. osnovni podatki, ki so:
– podatki o izvajalcu javne službe,
podatkih o občinah, kjer se izvaja javna služba,
– podatki o predpisih in drugi pravnih aktih občin o določitvi izvajalca javne službe in izvajanju javne službe,
– podatki o naseljih, kjer se izvaja javna služba, in
– podatki o aglomeracijah, kjer se izvaja javna služba;
2. podatki o infrastrukturi in osnovnih sredstvih, namenjenih izvajanju javne službe, ki so:
– podatki o javnih kanalizacijskih sistemih,
– podatki o komunalnih čistilnih napravah, ki so namenjene izvajanju javne službe,
– podatki o cestnih motornih vozilih in opremi za prevzem in prevoz komunalne odpadne vode  iz nepretočnih greznic in blata iz pretočnih greznic, malih komunalnih čistilnih naprav z zmogljivostjo, manjšo od 50 PE, in malih komunalnih čistilnih naprav iz 15. člena te uredbe,
– podatki o številu delovnih mest, ki so namenjena izvajanju nalog, povezanih z izvajanjem javne službe, in podatki o nalogah in pogojih za izvajanje teh nalog za posamezno delovno mesto,
– podatki o drugih osnovnih sredstvih, namenjenih izvajanju javne službe, in
– podatki o cenah obveznih storitev javne službe; 
3. opredelitev načina izvajanja javne službe, ki mora vsebovati:
– način izvajanja javne službe v posameznih stavbah in predvidene spremembe v času veljavnosti programa,
– načrt vzdrževanja in čiščenja javne kanalizacije, ki mora vsebovati opis za to predvidenih tehnologij,
– opis sistema za zaznavanje izrednih dogodkov in napak v delovanju javnih kanalizacijskih sistemov (puščanje kanalizacijskega omrežja, okvare tehnoloških sklopov, prekinitve delovanja komunalnih čistilnih naprav, delovanje razbremenilnikov in podobno) in njihovo dokumentiranje,
– opis sistema za odpravljanje napak v delovanju javnih kanalizacijskih sistemov in dokumentiranje odpravljanja napak,
– načrt ukrepov za zmanjševanje količin padavinske odpadne vode, ki se odvaja v javno kanalizacijo,
– načrt izvajanja javne službe v aglomeracijah, ki so opremljene z javno kanalizacijo,
– načrt izvajanja javne službe za stavbe, iz katerih se komunalna odpadna voda odvaja v nepretočne greznice,
– načrt izvajanja javne službe za stavbe, iz katerih se komunalna odpadna voda odvaja v pretočne greznice,
– načrt izvajanja javne službe za stavbe, iz katerih se komunalna odpadna voda odvaja v male komunalne čistilne naprave z zmogljivostjo, manjšo od 50 PE,
– načrt izvajanja javne službe za stavbe, iz katerih se komunalna odpadna voda odvaja v male komunalne čistilne naprave iz 15. člena te uredbe,
– način zagotavljanja obdelave blata iz prvega odstavka 41. člena te uredbe,
– način zagotavljanja obdelave blata iz drugega odstavka 41. člena te uredbe,
– način obveščanja uporabnikov javne službe in
– načrt izvajanja posebnih storitev iz 40. člena te uredbe z uporabo javne kanalizacije;
4. pogoji in časovni načrt izvajanja posameznih obveznih storitev javne službe.

(3) V načrtih iz sedme, osme in devete alineje 3. točke prejšnjega odstavka morajo biti posebej opredeljene stavbe iz drugega odstavka 29. člena te uredbe, obveznosti lastnikov teh stavb in način izvajanja javne službe v teh primerih.

(4) Sestavni del programa iz prvega odstavka tega člena je tudi načrt gospodarjenja z blatom iz petega odstavka 41. člena te uredbe.

(5) Program pripravi izvajalec javne službe za obdobje štirih koledarskih let in ga pošlje občini v potrditev najpozneje do 31. oktobra v koledarskem letu pred začetkom njegove veljavnosti. Po potrditvi občine program potrdi odgovorna oseba izvajalca javne službe.  

(6) V primeru sprememb v času veljavnosti programa izvajalec javne službe pripravi spremembo programa in spremenjeni program pošlje občini v potrditev. Po potrditvi občine spremenjeni program potrdi odgovorna oseba izvajalca javne službe.

(7) Občina program iz petega oziroma šestega odstavka tega člena potrdi, če je skladen s predpisi.

(8) Program,  ki sta ga potrdili občina in odgovorna oseba izvajalca javne službe, mora izvajalec javne službe predložiti ministrstvu, pristojnemu za okolje (v nadaljnjem besedilu: ministrstvo), v elektronski obliki v skladu z navodili, ki jih ministrstvo objavi na svojih spletnih straneh, najpozneje:
– do 31. decembra v letu pred začetkom njegove veljavnosti oziroma
– v roku 30 dni po njenem sprejemu, če gre za spremembo programa v skladu s šestim odstavkom tega člena.

(9) Program, razen podatkov iz 48. člena te uredbe, mora izvajalec javne službe javno objaviti na svetovnem spletu ter uporabnikom javne službe omogočiti vpogled v tiskani izvod na sedežu izvajalca javne službe.

(10) Če je izvajalec javne službe javno podjetje, mora biti program sestavni del programa za obvladovanje kakovosti poslovanja.

46. [bookmark: _Ref409073962]člen
(evidenca izvajalca javne službe)

(1) Izvajalec javne službe mora voditi evidenco o:
1. naseljih, kjer izvaja storitve javne službe (območje izvajalca javne službe), in načinu njenega izvajanja,
2. aglomeracijah, kjer izvaja storitve javne službe, in načinu njenega izvajanja,
3. stavbah, za katere izvaja storitve javne službe, in načinu, vrsti in obsegu njenega izvajanja,
4. uporabnikih storitev javne službe,
5. javnih kanalizacijskih sistemih,
6. iztokih iz javnih kanalizacijskih sistemov, in sicer za vsak posamezen iztok:
– podatke o lokaciji iztoka v državnem koordinatnem sistemu za raven merila 1 : 5.000 in
– podatke o tem, ali gre za iztok v drug javni kanalizacijski sistem ali za iztok v vode,
7. dolžini kanalizacijskega omrežja javne kanalizacije,
8. komunalnih čistilnih napravah in čistilnih napravah padavinske odpadne vode, ki so namenjene izvajanju javne službe,
9. kanalizacijskih priključkih iz 33. člena te uredbe,
10. nepretočnih greznicah, pretočnih greznicah, malih komunalnih čistilnih napravah z zmogljivostjo, manjšo od 50 PE, in malih komunalnih čistilnih napravah iz 15. člena te uredbe na območju, kjer izvaja javno službo,
11. izjavah iz druge alineje tretjega odstavka 39. člena te uredbe, 
12. nepretočnih greznicah, pretočnih greznicah ali malih komunalnih čistilnih napravah z zmogljivostjo, manjšo od 50 PE, na katere se te nanašajo izjave iz prejšnje točke,
13. cestnih motornih vozilih in opremi za prevzem in prevoz komunalne odpadne vode iz nepretočnih greznic in blata iz pretočnih greznic, malih komunalnih čistilnih naprav z zmogljivostjo, manjšo od 50 PE, in malih komunalnih čistilnih naprav iz 15. člena te uredbe,
14. drugih osnovnih sredstvih, namenjenih izvajanju javne službe,
15. delovnih mestih, na katerih se izvajajo naloge, povezane z izvajanjem javne službe,
16. napravah, ki odvajajo industrijsko odpadno vodo v javno kanalizacijo,
17. utrjenih površinah in strehah, s katerih se odvaja padavinska odpadna voda v javno kanalizacijo,
18. bilanci količin odpadne vode v posameznem kanalizacijskem sistemu v skladu s shemo, ki je sestavni del navodil iz tretjega odstavka 47. člena te uredbe,
19. prevzemu komunalne odpadne vode iz nepretočnih greznic in blata iz pretočnih greznic ter komunalnih čistilnih naprav, ki niso opremljene za obdelavo blata,
20. poročilih o prvih meritvah odpadne vode iz malih komunalnih čistilnih naprav z zmogljivostjo, manjšo od 50 PE, za katere se v skladu s 23. členom te uredbe izvedejo prve meritve,
21. poročilih o prvih meritvah in obratovalnem monitoringu odpadne vode iz malih komunalnih čistilnih naprav iz četrtega in petega odstavka 31. člena te uredbe,
22. poročilih o pregledih malih komunalnih čistilnih naprav v skladu z 42. členom te uredbe ali pretočnih greznic v skladu s 43. členom te uredbe, 
23. količinah prevzetega, obdelanega in odstranjenega blata iz komunalnih čistilnih naprav ter načinu njegovega odstranjevanja,
24. količinah komunalne odpadne vode, ki se ponovno uporabi, čistilnih napravah, iz katerih se odvaja komunalna odpadna voda, ki se ponovno uporabi, in namenu njene uporabe, 
25. vzdrževanju in čiščenju javne kanalizacije in
26. stroških in cenah obveznih storitev javne službe.

(2) V evidenci o malih komunalnih čistilnih napravah iz 10. točke prejšnjega odstavka mora izvajalec javne službe voditi podatke o:
– lastniku in upravljavcu male komunalne čistilne naprave,
– zmogljivosti male komunalne čistilne naprave in načinu čiščenja komunalne odpadne vode v njej,
– stavbah in aglomeracijah, za katere se zagotavlja čiščenje komunalne odpadne vode v mali komunalni čistilni napravi,
– lokaciji male komunalne čistilne naprave, opredeljene s koordinatami v državnem koordinatnem sistemu za raven merila 1 : 5.000, 
– načinu odvajanja odpadne vode iz male komunalne čistilne naprave (iztok v vodotok, iztok s ponikanjem v tla),
– lokaciji iztoka komunalne odpadne vode v vode, opredeljeni s koordinatami v državnem koordinatnem sistemu za raven merila 1 : 5.000, vključno s podatki o vodnem telesu površinske ali podzemne vode, v katerega se odvaja odpadna voda iz male komunalne čistilne naprave, ter imenom vodotoka, če gre za odvajanje v vodotok,
– ravnanju z blatom iz male komunalne čistilne naprave,
– datumu začetka obratovanja male komunalne čistilne naprave, 
– rezultatih prvih meritev, če gre za malo komunalno čistilno napravo z zmogljivostjo, manjšo od 50 PE, za katere se v skladu s 23. členom te uredbe izvedejo prve meritve, 
– rezultatih pregledov male komunalne čistilne naprave v skladu z 42. členom te uredbe ali pretočnih greznic v skladu s 43. členom te uredbe in 
– datumu vpisa male komunalne čistilne naprave v evidenco.

(3) Sestavni del evidence iz prvega odstavka tega člena so tudi:
– poročila o prvih meritvah za male komunalne čistilne naprave z zmogljivostjo, manjšo od 50 PE, za katere se v skladu s 23. členom te uredbe izvedejo prve meritve,
– poročila o pregledih malih komunalnih čistilnih naprav z zmogljivostjo, manjšo od 50 PE, 
– poročila o pregledih pretočnih greznic,
– evidenčni listi o oddaji obdelanega blata v odstranjevanje v skladu s predpisi, ki urejajo odpadke, in
– letna poročila o uporabi obdelanega blata v kmetijstvu v skladu s predpisom, ki ureja uporabo blata iz komunalnih čistilnih naprav v kmetijstvu.

(4) Izvajalec javne službe mora evidenco iz prvega odstavka tega člena hraniti trajno.

47. [bookmark: _Ref409074130]člen
(poročilo o izvajanju javne službe)

(1) Izvajalec javne službe mora vsako leto izdelati poročilo o izvajanju javne službe.

(2) Sestavni del poročila o izvajanju javne službe so tudi določeni podatki iz evidence iz prejšnjega člena.

(3) Poročilo o izvajanju javne službe v preteklem koledarskem letu mora izvajalec javne službe predložiti ministrstvu v elektronski obliki v skladu z navodili, ki jih ministrstvo objavi na svojih spletnih straneh, najpozneje do 31. marca tekočega leta.

(4) Določene podatke iz evidence iz drugega odstavka prejšnjega člena mora izvajalec javne službe vsako leto predložiti ministrstvu v elektronski obliki na obrazcu, ki ga agencija objavi na svojih spletnih straneh in je dostopen pri agenciji, najpozneje do 31. marca za preteklo koledarsko leto. 

48. [bookmark: _Ref411513420]člen
(poslovna skrivnost)

Če so podatki v programu iz 45. člena te uredbe, evidenci iz 46. člena te uredbe ali poročilu iz 47. člena te uredbe poslovna skrivnost v skladu s predpisom, ki ureja gospodarske družbe, mora biti to v programu, evidenci oziroma poročilu posebej označeno, programu, evidenci oziroma poročilu pa mora biti priložen sklep gospodarske družbe, da gre za poslovno skrivnost.

4.6 Poročanje občin

49. člen
(poročilo o doseženih oskrbovalnih standardih)

(1) Občina mora o doseženih oskrbovalnih standardih iz 31., 36. in 33. člena te uredbe vsako leto izdelati poročilo (v nadaljnjem besedilu: poročilo o doseženih oskrbovalnih standardih), ki mora za vsako posamezno aglomeracijo na območju občine vsebovati:
1. identifikacijsko številko in ime aglomeracije,
2. identifikacijsko številko občine,
3. delež aglomeracije, ki leži v občini, izražen v odstotkih, ter število stalno prijavljenih prebivalcev v aglomeraciji oziroma na delu aglomeracije, ki leži v občini,
4. obremenitev s komunalno odpadno vodo, ki nastaja v aglomeraciji, ali delež obremenitve s komunalno odpadno vodo, ki nastaja v delu aglomeracije, ki leži v občini, v primeru da je aglomeracija v več občinah, ločeno za gospodinjstva in dejavnosti ter izraženo v PE,
5. identifikacijsko številko javnega kanalizacijskega sistema iz registra javne kanalizacije,
6. delež opremljenosti površine aglomeracije z javnim kanalizacijskim sistemom in delež obremenitve iz 4. točke tega odstavka, ki se odvaja v javni kanalizacijski sistem iz prejšnje točke,
7. zagotavljanju drugih oskrbovalnih standardov za javni kanalizacijski sistem iz 5. točke tega odstavka,
8. identifikacijsko številko komunalne čistilne naprave iz registra javne kanalizacije,
9. delež obremenitve iz 4. točke tega odstavka, za katero je zgrajena komunalna čistilna naprava, in delež obremenitve iz 4. točke tega odstavka, ki se čisti v komunalni čistilni napravi iz prejšnje točke, 
10. delež obremenitve iz 4. točke tega odstavka, ki se odvaja v individualne sisteme minimalne komunalne oskrbe, ločeno za:
– pretočne greznice, 
– nepretočne greznice, 
– tipske male komunalne čistilne naprave, 
– druge male komunalne čistilne naprave z zmogljivostjo, manjšo od 50 PE, in
– male komunalne čistilne naprave iz 15. člena te uredbe, 
11. delež obremenitve iz 4. točke tega odstavka, ki se ne odvaja v javno kanalizacijo in se ne odvaja v individualne sisteme minimalne komunalne oskrbe,
12. stopnjo čiščenja in navedbo o zagotavljanju drugih oskrbovalnih standardov za komunalno čistilno napravo iz 6. točke tega odstavka in
13. podatke o načrtovanih ukrepih za zagotavljanje predpisanih oskrbovalnih standardov, če ti še niso doseženi, in sicer predviden datum opremljenosti ter predviden strošek investicije, ločeno za javno kanalizacijsko omrežje in komunalno čistilno napravo in na aglomeracijo.

(2) Sestavni del poročila o doseženih oskrbovalnih standardih so tudi podatki o območjih izvajalcev javnih služb v občini v skladu s tretjim odstavkom 29. člena te uredbe.

(3) Poročilo o doseženih oskrbovalnih standardih na dan 31. decembra preteklega leta mora občina predložiti ministrstvu v elektronski obliki v skladu z navodili, ki jih ministrstvo objavi na svojih spletnih straneh, najpozneje do 28. februarja tekočega leta. 


V. OPERATIVNI PROGRAM ODVAJANJA IN ČIŠČENJA KOMUNALNE ODPADNE VODE

50. [bookmark: _Ref347324034]člen
(operativni program)

(1) V operativnem programu odvajanja in čiščenja komunalne odpadne vode (v nadaljnjem besedilu: operativni program) se podrobneje določijo:
– aglomeracije v skladu s 30. členom te uredbe v posamezni občini,
– zahteve v zvezi z odvajanjem in čiščenjem komunalne odpadne vode za vsako posamezno aglomeracijo iz prejšnje alineje in
– roki za izpolnjevanje zahtev iz prejšnje alineje.

(2) Ne glede na drugo alinejo prejšnjega odstavka se za aglomeracije, za katere je rok za izpolnjevanje zahtev iz prve alineje prejšnjega odstavka v skladu z aktom o pogojih pristopa že potekel, navede datum v skladu s tem aktom.

(3) V operativnem program se določijo tudi:
– območja izven meja aglomeracij v posamezni občini, podrobnejše zahteve na teh območjih in roki za njihovo izpolnjevanje ter
– zunanje meje rečnega ustja, če je to potrebno zaradi izvajanja zahtev iz te uredbe.

(4) Sestavni del operativnega programa so tudi:  
1. digitalni podatkovni sloj aglomeracij in njihovih geografskih meja za raven merila 1 : 5.000 v državnem koordinatnem sistemu, ki vključuje naslednje atributne podatke:
– identifikacijska številka aglomeracije (v nadaljnjem besedilu: ID aglomeracije), 
– ime aglomeracije, 
– obremenitev aglomeracije iz poselitve (stalno prijavljeni prebivalci), izražena v PE,
– obremenitev aglomeracije iz poselitve (začasno prijavljeni prebivalci), izražena v PE,
– obremenitev aglomeracije iz dejavnosti, izražena v PE,
– skupna obremenitev aglomeracije, izražena v PE, 
– prisotnost in število stavb iz 2. točke prvega odstavka 30. člena te uredbe,
– površina aglomeracije, izražena v ha, 
– povprečna gostota obremenitve v aglomeraciji, izračunana kot količnik skupne obremenitve in površine aglomeracije in izražena v PE/ha, 
– začetek veljavnosti podatka (datum določitve aglomeracije) in
– opombe,
2. digitalna podatkovna zbirka s prikazom zahtev in rokov iz prvega in drugega odstavka tega člena, ki mora omogočati izračune in poizvedbe za pripravo poročil v skladu s 51. in 52. členom te uredbe,
3. publikacijske karte s prikazom aglomeracij in
4. prikaz razvitosti javne kanalizacije v občinah v skladu s predpisom, ki ureja merila za določanje razvitosti infrastrukture in obremenjenosti okolja zaradi ugotavljanja deleža plačila občini za koncesijo na naravni dobrini.

(5) Ministrstvo mora zagotoviti pregled in po potrebi posodobitev operativnega programa najmanj enkrat na štiri leta. Ministrstvo mora zagotoviti posodobitev operativnega programa tudi, če se spremeni določitev:
– občutljivih območij v skladu s predpisom, ki določa občutljiva območja,
– kopalnih voda ali vplivnih območij kopalnih voda v skladu s predpisom, ki ureja upravljanje kakovosti kopalnih voda, ali
– določitev aglomeracij
in ta sprememba vpliva na zahteve in roke iz prvega odstavka tega člena.


VI. POROČANJE JAVNOSTI IN EVROPSKI KOMISIJI

51. [bookmark: _Ref417031561]člen
 (poročanje javnosti)

Ministrstvo mora vsaki dve leti pripraviti poročilo v skladu s 16. členom Direktive 91/271/EGS o stanju glede odvajanja komunalne odpadne vode in o ravnanju z blatom ter poročilo objaviti na spletnih straneh ministrstva.

52. [bookmark: _Ref417031563]člen
 (poročanje Evropski komisiji)

(1) Ministrstvo na zahtevo Evropske komisije pošlje poročilo v skladu s 15. členom Direktive 91/271/EGS o rezultatih prvih meritev in meritev obratovalnega monitoringa odpadnih voda iz komunalnih čistilnih naprav ter rezultatih monitoringa iz 22. člena te uredbe.

(2) Ministrstvo pošlje Evropski komisiji poročilo iz prejšnjega člena takoj po njegovi objavi. 

(3) Ministrstvo po potrebi vsaki dve leti najpozneje do 30. junija pošlje Evropski komisiji najnovejše informacije o vsebini operativnih programov iz 50. člena te uredbe v skladu z Izvedbenim sklepom Komisije z dne 26. junija 2014 o obrazcih za poročanje o nacionalnih programih za izvajanje Direktive Sveta 91/271EGS (UL L št. 197 z dne 4. 7. 2014, str. 77), (Sklep 2014/431/EU).


VII. NADZOR

53. člen
(inšpekcijski nadzor)

Nadzor nad izvajanjem te uredbe opravlja inšpekcija, pristojna za varstvo okolja.

54. člen
(prekrški za izvajalca javne službe)

(1) Z globo od 10.000 eurov do 20.000 eurov se za prekršek kaznuje izvajalec javne službe, ki je pravna oseba, če:
– ne izvaja obveznih storitev v skladu z 38. ali 39. členom ali
– ne zagotavlja obdelave blata v skladu s 41. členom te uredbe.

(2) Z globo od 4.000 eurov do 10.000 eurov se za prekršek iz prejšnjega odstavka samostojni podjetnik posameznik.

(3) Z globo od 4.000 eurov do 10.000 eurov se za prekršek kaznuje izvajalec javne službe, ki je pravna oseba, če:
– pregleduje male komunalne čistilne naprave z zmogljivostjo, manjšo od 50 PE, v nasprotju s 42. členom, 
– pregleduje pretočne greznice v nasprotju s 43. členom,
– ne obvešča uporabnikov javne službe v skladu s 44. členom,
– ne izvaja javne službe v skladu s programom iz prvega odstavka 45. člena,
– ne pripravi programa v skladu z drugim, tretjim, četrtim in desetim odstavkom 45. člena ali ga ne pošlje občini v potrditev v skladu s petim odstavkom 45. člena,
– ne pripravi sprememb programa ali ga ne pošlje občini v potrditev v skladu s šestim odstavkom 45. člena,
– ne predloži programa ministrstvu v skladu z osmim odstavkom 45. člena ali ga ne objavi v skladu z devetim odstavkom 45. člena,
– ne vodi ali hrani evidence v skladu s 46. členom,
– ne poroča o izvajanju javne službe v skladu s prvim, drugim in tretjim odstavkom 47. člena ali
– ne predloži podatkov iz evidence iz drugega odstavka 46. člena te uredbe v skladu s četrtim odstavkom 47. člena te uredbe.

(4) Z globo od 2.000 eurov do 4.000 eurov se za prekršek iz prejšnjega odstavka samostojni podjetnik posameznik.

(5) Z globo od 1.000 eurov do 2.000 eurov se za prekršek iz prvega ali tretjega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika.

55. člen
(prekrški za upravljavca javne kanalizacije)

(1) Z globo od 4.000 eurov do 10.000 eurov se za prekršek kaznuje izvajalec javne službe, ki je upravljavec javne kanalizacije in je pravna oseba, če:
– ne zadržuje čistilnega vala v objektih ali napravah za zadrževanje in mehansko čiščenje ali po končanem nalivu ne zagotavlja čiščenja zadržanega čistilnega vala v komunalni čistilni napravi v skladu z drugim odstavkom 36. člena,
– ne zadržuje padavinske odpadne vode v skladu s tretjim odstavkom 36. člena ali 
– ne izvaja ukrepov in ne obvešča upravljavca komunalne čistilne naprave v skladu s petim odstavkom 36. člena te uredbe.

(2) Z globo od 2.000 eurov do 4.000 eurov se za prekršek iz prejšnjega odstavka kaznuje samostojni podjetnik posameznik.

(3) Z globo od 1.000 eurov do 2.000 eurov se za prekršek iz prvega odstavka tega člena kaznuje tudi odgovorna oseba pravne osebe, odgovorna oseba samostojnega podjetnika posameznika.

56. člen
(prekrški za upravljavca male komunalne čistilne naprave)

(1) Z globo od 4.000 eurov do 10.000 eurov se za prekršek kaznuje upravljavec male komunalne čistilne naprave iz 15. člena te uredbe, ki je pravna oseba, če:
– ne omogoči izvajalcu javne službe prevzema ali odvoza blata v skladu s prvim odstavkom 19. člena,
– ne zagotavlja odstranjevanja in odvoza blata v skladu z drugim odstavkom 19. člena,
– ne zagotavlja prvih meritev v skladu s 23. členom, če gre za malo komunalno čistilno napravo z zmogljivostjo, manjšo od 50 PE, ali
– ne hrani dokumentacije ali podatkov v skladu s prvim odstavkom 24. člena,
– ne predloži izvajalcu javne službe na njegovo zahtevo dokumentacije ali podatkov v skladu s tretjim odstavkom 24. člena, ali
– ne omogoči izvajalcu javne službe pregledovanja male komunalne čistilne naprave z zmogljivostjo, manjšo od 50 PE, v skladu s 42. členom te uredbe.

(2) Z globo od 2.000 eurov do 4.000 eurov se za prekršek iz prejšnjega odstavka kaznuje samostojni podjetnik posameznik.

(3) Z globo od 1.000 eurov do 2.000 eurov se za prekršek iz prvega odstavka tega člena kaznuje posameznik.

(4) Z globo od 1.000 eurov do 2.000 eurov se za prekršek iz prvega odstavka tega člena kaznuje tudi odgovorna oseba pravne osebe ali odgovorna oseba samostojnega podjetnika posameznika.

57. člen
(prekrški za lastnike stavb in gradbenih inženirskih objektov)

(1) Z globo od 2.000 eurov do 4.000  eurov se za prekršek kaznuje lastnik stavbe ali lastnik gradbenega inženirskega objekta, ki je pravna oseba, če:
– čisti komunalno odpadno vodo v mali komunalni čistilni napravi v nasprotju s 14. ali 15. členom,
– čisti komunalno odpadno vodo v pretočni greznici v nasprotju s 16. členom te uredbe,
– zbira komunalno odpadno vodo v nepretočni greznici v nasprotju z 17. členom,
– ne omogoči izvajalcu javne službe prevzema ali odvoza blata v skladu s prvim odstavkom 19. člena, ne zagotavlja odstranjevanja in odvoza blata v skladu z drugim odstavkom 19. člena ali omogoči odstranjevanje, odvoz ali prevzem blata v nasprotju z 19. členom,
– ne omogoči izvajalcu javne službe odstranjevanja, prevzema ali odvoza komunalne odpadne vode iz nepretočne greznice v skladu z 20. členom ali omogoči odstranjevanje, odvoz ali prevzem komunalne odpadne vode iz nepretočne greznice v nasprotju z 20. členom,
– z izcedno vodo iz kompostnega stranišča ravna v nasprotju z drugim odstavkom 21. člena,
– ne hrani dokumentacije ali podatkov v skladu s prvim odstavkom 25. člena,
– ne predloži izvajalcu javne službe na njegovo zahtevo dokumentacije ali podatkov v skladu z drugim odstavkom 25. člena, 
– ne obvesti izvajalca javne službe o načinu zagotavljanja minimalne komunalne oskrbe ali ga ne obvesti v predpisanem roku v skladu s 26. členom, 
– ne zagotovi kanalizacijskega priključka v skladu s prvim odstavkom 33. člena,
– ne zagotovi opremljanja stavbe z individualnim sistemom minimalne komunalne oskrbe v skladu s 34. členom te uredbe ali
– ne omogoči izvajalcu javne službe pregledovanja male komunalne čistilne naprave z zmogljivostjo, manjšo od 50 PE, v skladu s 42. členom ali pregledovanja pretočne greznice v skladu s 43. členom te uredbe.

(2) Z globo od 1.000 eurov do 2.000 eurov se za prekršek iz prejšnjega odstavka kaznuje samostojni podjetnik posameznik. 

(3) Z globo od 400 eurov do 1.000 eurov se za prekršek iz prvega odstavka tega člena kaznuje posameznik. 

(4) Z globo od 400 eurov do 1.000 eurov se za prekršek iz prvega odstavka tega člena kaznuje tudi odgovorna oseba pravne osebe ali odgovorna oseba samostojnega podjetnika posameznika. 

58. člen
(prekrški za upravljavce naprav)

(1) Z globo od 2.000 eurov do 4.000  eurov se za prekršek kaznuje upravljavec naprave, ki je pravna oseba, če ne zagotovi kanalizacijskega priključka v skladu z drugim odstavkom 33. člena te uredbe.

(2) Z globo od 1.000 eurov do 2.000 eurov se za prekršek iz prejšnjega odstavka kaznuje samostojni podjetnik posameznik. 
 
(3) Z globo od 400 eurov do 1.000 eurov se za prekršek iz prvega odstavka tega člena kaznuje tudi odgovorna oseba pravne osebe ali odgovorna oseba samostojnega podjetnika posameznika. 


VIII. PREHODNE IN KONČNE DOLOČBE 

59. [bookmark: _Ref348614320][bookmark: _Ref347223373]člen
(prehodni roki za oskrbovalne standarde)

(1) Ne glede na prvi odstavek 31. člena te uredbe mora občina zagotoviti, da je aglomeracija opremljena z javnim kanalizacijskim omrežjem in komunalno čistilno napravo za čiščenje komunalne odpadne vode v skladu s prvim in drugim odstavkom 12. člena te uredbe in dodatno obdelavo v skladu s 13. členom te uredbe najpozneje do 31. decembra 2015, če gre za aglomeracijo s skupno obremenitvijo, enako ali večjo od 2.000 PE in:
– manjšo od 10.000 PE, in iztok v občutljivo območje ali v vodo na prispevnem območju občutljivega območja, določena v skladu s 5. členom te uredbe, ali v vodo na vodovarstvenem območju v skladu s predpisi, ki urejajo vode,
– manjšo od 15.000 PE, in odvajanje komunalne odpadne vode v vodo, ki ni občutljivo območje ali voda iz prejšnje alineje.

(2) Ne glede na prvi odstavek 31. člena te uredbe mora občina zagotoviti, da je aglomeracija opremljena z javnim kanalizacijskim omrežjem in komunalno čistilno napravo za čiščenje komunalne odpadne vode v skladu s tretjim odstavkom 12. člena te uredbe in dodatno obdelavo v skladu s 13. členom te uredbe najpozneje do 31. decembra 2015, če gre za aglomeracijo s skupno obremenitvijo, enako ali večjo od 10.000 PE, in iztok v vodo na vodnem območju Donave, ki ni občutljivo območje ali voda iz prve alineje prejšnjega odstavka.

(3) Ne glede na prvi odstavek 31. člena te uredbe mora občina zagotoviti, da je aglomeracija opremljena z javnim kanalizacijskim omrežjem in komunalno čistilno napravo za čiščenje komunalne odpadne vode v skladu s četrtim odstavkom 12. člena te uredbe in dodatno obdelavo v skladu s 13. členom te uredbe najpozneje do:
1. 31. decembra 2021, če gre za aglomeracijo s skupno obremenitvijo, enako ali večjo od 500 PE in manjšo od 2.000 PE, in iztok v občutljivo območje ali vodo iz prve alineje prvega odstavka tega člena,
2. 31. decembra 2027, če gre za aglomeracijo s skupno obremenitvijo:
– enako ali večjo od 50 PE in manjšo od 500 PE in iztok v občutljivo območje ali vodo iz prve alineje prvega odstavka tega člena ali 
– manjšo od 2.000 PE in iztok v vodo, ki ni občutljivo območje ali voda iz prve alineje prvega odstavka tega člena.

(4) Ne glede na drugi odstavek 31. člena te uredbe in ne glede na prejšnji odstavek mora občina zagotoviti, da je aglomeracija s skupno obremenitvijo, manjšo od 2.000 PE, opremljena s komunalno čistilno napravo za čiščenje komunalne odpadne vode v skladu z 12. členom te uredbe in dodatno obdelavo v skladu 13. členom te uredbe najpozneje do 31. decembra 2015, če se komunalna odpadna vode iz te aglomeracije odvaja v kanalizacijsko omrežje javne kanalizacije, ki je bilo zgrajeno pred uveljavitvijo te uredbe in obratuje na dan uveljavitve te uredbe.

(5) Ne glede na prvi, drugi, tretji in četrti odstavek tega člena lahko občina za javno kanalizacijsko omrežje posamezne aglomeracije v rokih iz tega člena zagotovi priključitev na javno kanalizacijsko omrežje sosednje aglomeracije, ki se zaključuje s komunalno čistilno napravo s predpisano stopnjo čiščenja oziroma dodatno obdelavo komunalne odpadne vode. 

60. [bookmark: _Ref348614330]člen
(prehodni roki za odvajanje in čiščenje komunalne odpadne vode)
 
(1) Ne glede na 38. člen te uredbe mora izvajalec javne službe zagotavljati odvajanje komunalne odpadne vode po javnem kanalizacijskem omrežju in njeno čiščenje ter dodatno obdelavo v komunalni čistilni napravi najpozneje do rokov, ki so v skladu s prejšnjim členom določeni za zagotavljanje predpisanih oskrbovalnih standardov v posamezni aglomeraciji.

(2) Ne glede na prejšnji odstavek lahko izvajalec javne službe v primeru iz petega odstavka prejšnjega člena za komunalno odpadno vodo iz posamezne aglomeracije v rokih iz prejšnjega člena zagotovi odvajanje v javno kanalizacijsko omrežje sosednje aglomeracije, ki se zaključuje s komunalno čistilno napravo s predpisano stopnjo čiščenja oziroma dodatne obdelave komunalne odpadne vode, in njeno čiščenje v tej komunalni čistilni napravi. 

61. člen
(prilagoditev obstoječih komunalnih čistilnih naprav)

(1) Ne glede na 59. in 60. člen te uredbe morata lastnik in upravljavec komunalne čistilne naprave, ki je bila zgrajena pred 22. avgustom 2009 in je obratovala na ta dan ali je bilo zanjo pred tem dnem izdano pravnomočno okoljevarstveno soglasje, okoljevarstveno dovoljenje ali gradbeno dovoljenje, zagotoviti, da se njeno obratovanje prilagodi zahtevam iz drugega oziroma tretjega odstavka 12. člena te uredbe najpozneje do 22. avgusta 2016, če gre za komunalno čistilno napravo, na kateri se čisti komunalna odpadna voda iz aglomeracije s skupno obremenitvijo, enako ali večjo od:
– 2.000 PE in se komunalna odpadna voda odvaja v vodotok iz tretje alineje drugega odstavka 12. člena te uredbe, ali
– 10.000 PE in se komunalna odpadna voda odvaja v vodo na vodnem območju Donave, ki ni občutljivo območje ali voda na prispevnem območju občutljivega območja, določenega v skladu s 5. členom te uredbe.

(2) Ne glede na 59. in 60. člen te uredbe morata lastnik in upravljavec komunalne čistilne naprave, ki je bila zgrajena pred 25. decembrom 2010 ali je obratovala na ta dan ali je bilo zanjo pred tem dnem izdano pravnomočno okoljevarstveno soglasje, okoljevarstveno dovoljenje ali gradbeno dovoljenje, zagotoviti, da se njeno obratovanje prilagodi zahtevam iz druge alineje 13. člena te uredbe najpozneje do 31. decembra 2015.

62. člen
(uporaba mejnih vrednosti za dušik in njegove spojine)

(1) Za komunalno čistilno napravo s sekundarnim čiščenjem, ki ima na dan uveljavitve te uredbe v pravnomočnem okoljevarstvenem dovoljenju za obratovanje naprave določeni mejni vrednosti za amonijev in celotni dušik, se do izteka veljavnosti tega okoljevarstvenega dovoljenja za parameter:
– amonijev dušik uporabljajo mejne vrednosti iz preglednice 1 priloge 1,
– celotni dušik uporabljajo določbe iz priloge 1.

(2) Za komunalno čistilno napravo iz prejšnjega odstavka se do izteka veljavnosti okoljevarstvenega dovoljenja iz prejšnjega odstavka čezmerne obremenitve glede na celotni dušik ne vrednoti.

63. člen
(prilagoditev obstoječih stavb)

(1) Lastnik obstoječe industrijske stavbe na območju, ki ni opremljeno z javno kanalizacijo in opremljenost z javno kanalizacijo ni predpisana, mora za komunalno odpadno vodo, ki nastaja v tej stavbi, sam na svoje stroške zagotoviti odvajanje in čiščenje v skladu s to uredbo najpozneje do:
– roka, določenega v pravnomočnem okoljevarstvenem dovoljenju, 
– 31. decembra 2021, če gre za napravo, za katero okoljevarstveno dovoljenje še ni izdano ali pridobitev okoljevarstvenega dovoljenja ni predpisana. 
 
(2) Lastnik stavbe, ki je bila zgrajena ali za katero je bilo izdano gradbeno dovoljenje v skladu s predpisi, ki urejajo graditev objektov, pred 14. decembrom 2002 ali je bila v uporabi pred tem dnem, na območju, ki ni opremljeno z javno kanalizacijo in opremljenost z javno kanalizacijo ni predpisana, komunalna odpadna voda iz te stavbe pa se odvaja neposredno ali posredno v vode brez predhodnega čiščenja, mora za komunalno odpadno vodo, ki nastaja v tej stavbi, sam na svoje stroške zagotoviti odvajanje in čiščenje v skladu s to uredbo najpozneje do 31. decembra 2021.

(3) Lastnik obstoječe stavbe, razen industrijske stavbe iz prvega odstavka tega člena ali stavbe iz prejšnjega odstavka, na območju, ki ni opremljeno z javno kanalizacijo in opremljenost z javno kanalizacijo ni predpisana, mora za komunalno odpadno vodo, ki nastaja v tej stavbi, sam na svoje stroške zagotoviti odvajanje in čiščenje v skladu s to uredbo najpozneje ob prvi rekonstrukciji te stavbe po uveljavitvi te uredbe.

(4) Lastnik obstoječe stavbe iz prvega, drugega in tretjega odstavka tega člena mora o prilagoditvi načina odvajanja in čiščenja komunalne odpadne vode obvestiti izvajalca javne službe na območju, kjer leži ta stavba, najpozneje v:
– rokih iz drugega odstavka 26. člena te uredbe ali
– 15 dneh po prejemu poziva izvajalca javne službe, če je prejel njegov poziv.

(5) Lastnik obstoječe stavbe v aglomeraciji, kjer je opremljenost z javno kanalizacijo predpisana, ali  v aglomeraciji, kjer opremljenost z javno kanalizacijo ni predpisana, aglomeracija pa je opremljena z javno kanalizacijo, mora za komunalno odpadno vodo, ki nastaja v tej stavbi, sam na svoje stroške zagotoviti priklop na javno kanalizacijsko omrežje najpozneje 6 mesecev po začetku obratovanja komunalne čistilne naprave, ki zaključuje to javno kanalizacijsko omrežje.  

(6) Rok za priključitev iz prejšnjega odstavka se uporablja tudi v primerih iz petega in šestega odstavka 31. člena te uredbe.

(7) Lastnik obstoječe stavbe lahko do rokov iz prvega, drugega, tretjega, četrtega in petega odstavka tega člena komunalno odpadno vodo, ki nastaja v tej stavbi:
– čisti v obstoječi pretočni greznici ali obstoječi mali komunalni čistilni napravi, če je za blato zagotovljeno ravnanje v skladu z 19. členom te uredbe, ali 
– zbira v obstoječi nepretočni greznici, če je za to komunalno odpadno vodo zagotovljeno ravnanje v skladu z 20. členom te uredbe.

64. člen
(prilagoditev zaradi spremembe ali dopolnitve občutljivih območij)

Če se v skladu z osmim odstavkom 5. člena določi novo občutljivo območje, morata lastnik in upravljavec komunalne čistilne naprave, ki je bila zgrajena ali je obratovala na dan določitve tega občutljivega območja ali je bilo pred tem dnem zanjo pridobljeno pravnomočno okoljevarstveno dovoljenje, okoljevarstveno soglasje ali gradbeno dovoljenje, zagotoviti, da se obratovanje komunalne čistilne naprave prilagodi zahtevam, ki veljajo za odvajanje komunalne odpadne vode v to občutljivo območje ali v vode na prispevnem območju tega občutljivega območja, najpozneje v sedmih letih po njegovi določitvi.

65. člen
(program)

Izvajalec javne službe predloži prvi program v skladu s 45. členom te uredbe najpozneje do 31. decembra 2016 za obdobje veljavnosti od 2017 do 2020.

66. člen
(dokončanje postopkov za izdajo okoljevarstvenih dovoljenj)

Postopki za pridobitev, podaljšanje ali spremembo okoljevarstvenega dovoljenja za obratovanje komunalne čistilne naprave, začeti pred uveljavitvijo te uredbe, se dokončajo v skladu s to uredbo.

67. člen
(prenehanje veljavnosti)

Z dnem uveljavitve te uredbe prenehajo veljati:
– Uredba o emisiji snovi pri odvajanju odpadne vode iz komunalnih čistilnih naprav (Uradni list RS, št. 45/07, 63/09 in 105/10),
– Uredba o emisiji snovi pri odvajanju odpadne vode iz malih komunalnih čistilnih naprav (Uradni list RS, št. 98/07 in 30/10),
– Uredba o odvajanju in čiščenju komunalne in padavinske odpadne vode (Uradni list RS, št. 88/11, 8/12 in 108/13) in
– Pravilnik o nalogah, ki se izvajajo v okviru obvezne občinske gospodarske javne službe odvajanja in čiščenja komunalne in padavinske odpadne vode (Uradni list RS, št. 109/07, 33/08 in 28/11), uporablja pa se 21. člen. 

68. člen
(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. 
Ljubljana, 26. maja 2015
EVA 2015-2550-0025

    Vlada Republike Slovenije
dr. Miro Cerar l.r.
									       Predsednik

Priloga 1:  Mejne vrednosti parametrov onesnaženosti 

Preglednica 1: Mejne vrednosti pri sekundarnem in terciarnem čiščenju

	Parameter
	Izražen kot
	Enota
	Skupna obremenitev aglomeracije ali zmogljivost čistilne naprave

	
	
	
	>= 2.000 PE 
in
< 10.000 PE
	>= 10.000 PE in
< 100.000 PE
	>= 
100.000 PE

	biokemijska potreba po kisiku (BPK5) (a)
	O2
	mg/L
	25
	20
	20

	
	učinek čiščenja
	
	90
	90
	90

	kemijska potreba po kisiku (KPK) (a)          
	O2
	mg/L
	125
	110
	100

	
	učinek čiščenja
	%
	80
	80
	80

	neraztopljene snovi (a)                         
	
	mg/L
	35
	35
	35

	amonijev dušik (b)
	N
	mg/L
	10
	10
	10

	celotni dušik (b) (c) 
	N
	mg/L
	(d)
	(d)
	(d)


(a) 	Analize v zvezi z izpusti iz lagun se opravijo na filtriranih vzorcih, vendar koncentracija neraztopljenih snovi v nefiltrirani vodi ne sme presegati 150 mg/L.
(b) 	Mejni vrednosti za amonijev in celotni dušik se uporabljata pri temperaturi odpadne vode 12 °C in več na iztoku iz aeracijskega bazena.
(c)	Celotni dušik je vsota dušika po Kjeldahlu (Norganski + N-NH4), nitratnega dušika (N-NO3) in nitritnega dušika (N-NO2).
(d)	Mejna vrednost pri sekundarnem čiščenju ni določena; prve meritve in meritve obratovalnega monitoringa se izvajajo.

Preglednica 2: Mejne vrednosti pri terciarnem čiščenju

	Parameter
	Izražen kot
	Enota
	Skupna obremenitev aglomeracije ali zmogljivost čistilne naprave

	
	
	
	>= 2.000 PE 
in
< 10.000 PE
	>= 10.000 PE in
< 100.000 PE
	>= 
100.000 PE

	celotni fosfor              
	P
	mg/L
	2
	2
	1

	
	učinek čiščenja
	%
	80
	80
	80

	celotni dušik (a) (b)              
	N
	mg/L
	15 (c)
	15 (c)
	10 (c)

	
	učinek čiščenja
	%
	70
	70
	80


 (a) 	Mejna vrednost za celotni dušik se uporablja pri temperaturi odpadne vode 12 °C in več na iztoku iz aeracijskega bazena.
(b)	Celotni dušik je vsota dušika po Kjeldahlu (Norganski + N-NH4), nitratnega dušika (N-NO3) in nitritnega dušika (N-NO2).
(c)	Velja za povprečne vrednosti na letni ravni. 

Preglednica 3: Mejne vrednosti pri primernem čiščenju 


	Parameter 
	Izražen kot
	Enota
	Mejna vrednost

	kemijska potreba po kisiku (KPK)
	O2
	mg/L
	150

	
	učinek čiščenja
	%
	90 (a)

	
	učinek čiščenja
	%
	85 (b)

	biokemijska potreba po kisiku (BPK5)
	O2
	mg/L
	30



(a)	mejna vrednost učinka čiščenja za tipsko malo komunalno čistilno napravo za čiščenje komunalne odpadne vode iz stavb znotraj meja aglomeracije s skupno obremenitvijo, enako ali večjo od 2.000 PE;
(b)	mejna vrednost učinka čiščenja za tipsko malo komunalno čistilno napravo za čiščenje komunalne odpadne vode iz stavb znotraj meja aglomeracije s skupno obremenitvijo, manjšo od 2.000 PE, ali na območju izven meja aglomeracij;



Preglednica 4: Mejne vrednosti pri dodatni obdelavi

	Mikrobiološki parameter
	Enota
	Mejna vrednost

	
	
	vodotoki
	morje

	intestinalni enterokoki
	cfu/100 ml
	400
	200

	Escherichia coli
	cfu/100 ml
	1000
	500

Priloga 2: Shematski prikaz določanja območij poselitve

samostojne celice

celice imajo različne gostote poselitve; v nadaljnje analize se vključijo celice z gostoto poselitve, enako ali večjo od 10 PE/ha; v drugem koraku se v nadaljnje analize vključijo celice, v katerih se nahajata vsaj dve stavbi s klasifikacijskimi številkami: 111, 112 ali 113, 121, 122 123, 126 in 1251 iz predpisa, ki ureja klasifikacijo vrst objektov in objekte državnega pomena

iz nadaljnje obdelave se izvzamejo celice z gostoto poselitve, manjšo od 10 PE/ha 







združevanje celic: 
v aglomeracijo se združijo stične celice z gostoto poselitve, enako ali večjo od 10 PE/ha, in stične celice z vsaj dvema stavbama s  klasifikacijskimi številkami: 111, 112 ali 113, 121, 122 123, 126 in 1251, če je skupna obremenitev vseh stičnih celic enaka ali večja od 50 PE

Priloga 3: Poročilo o opravljenem prvem oziroma občasnem pregledu

	Ime IJS:

	

	Naslov IJS (ulica in hišna številka, poštna številka, naselje in/ali ime pošte):
	

	ID za DDV:

	

	Matična številka IJS:

	



POROČILO O PREGLEDU
MALE KOMUNALNE ČISTILNE NAPRAVE 
Z ZMOGLJIVOSTJO, MANJŠO OD 50 PE

	Evidenčna številka poročila:

	

	Datum izdaje:

	

	Poročilo o:

	- prvem pregledu

- občasnem pregledu


	Pravne podlage, ki so bile upoštevane pri izdelavi poročila:

	

	Rezultati pregleda:


	- pozitivno poročilo (mala komunalna čistilna naprava obratuje v skladu z navodili za obratovanje in predpisanimi zahtevami v zvezi s prepovedmi, pogoji in omejitvami za odvajanje iz predpisa, ki ureja emisijo snovi in toplote pri odvajanju odpadnih voda v vode in javno kanalizacijo, ter podatki iz evidence v skladu s predpisom, ki ureja odvajanje in čiščenje komunalne odpadne vode)

- negativno poročilo (ugotovljene nepravilnosti)

	V primeru negativnega poročila opis in obrazložitev ugotovljenih nepravilnosti:

	

	Evidenčna številka zadnjega predhodnega poročila:

	

	Datum izdaje zadnjega predhodnega poročila:

	

	Zadnje predhodno poročilo:

	- poročilo o prvem pregledu                       

- poročilo o občasnem pregledu


	Če so bile ob zadnjem predhodnem pregledu ugotovljene nepravilnosti, obrazložitev ukrepov, ki so bili izvedeni za odpravo teh nepravilnosti:
	



PODATKI O MALI KOMUNALNI ČISTILNI NAPRAVI

	Identifikacijska številka male komunalne čistilne naprave:

	

	Ime male komunalne čistilne naprave:

	

	Lastnik (lastniki) male komunalne čistilne naprave (ime, priimek, naslov):

	

	Upravljavec male komunalne čistilne naprave (ime, priimek ali naziv, naslov):
	

	Nazivna zmogljivost čiščenja v PE:


	

	Lokacija male komunalne čistilne naprave (koordinate x, y v državnem koordinatnem sistemu za raven merila 1 : 5.000):

	

	Identifikacijska številka občine:

	

	Ime občine:

	

	Identifikacijska številka aglomeracije, če gre za malo komunalno čistilno napravo znotraj meja aglomeracije:

	

	Ime aglomeracije, če gre za malo komunalno čistilno napravo znotraj meja aglomeracije:

	

	Drugi podatki o mali komunalni čistilni napravi:


	Tip čistilne naprave:


	

	Identifikacijske številke priključenih stavb (MID EHIŠ):

	


	Število prebivalcev v priključenih 
stavbah:
	



	Lokacija iztoka iz male komunalne čistilne naprave (koordinate x, y v državnem koordinatnem sistemu za raven merila 1 : 5.000):
	




	Navedba, kam se odpadna voda odvaja: 

	- posredno odvajanje v podzemno vodo (ponikanje)

- odvajanje v vodotok, ime vodotoka 

- drugo (navedi)


	Datum vpisa v evidenco izvajalca javne službe:
	



	Začetek obratovanja male komunalne čistilne naprave (datum oziroma leto):
	



	Ravnanje z blatom male komunalne čistilne naprave:


	Količina blata, odpeljana v obdobju od zadnjega pregleda (m3 ali m3/leto, če je bilo blato odpeljano večkrat):

	

	Identifikacijska številka komunalne čistilne naprave (ID KČN), kjer se obdeluje blato:

	


	Ime komunalne čistilne naprave, kjer se obdeluje blato:

	


	Identifikacijska številka kmetijskega gospodarstva (KMG-MID), če se blato uporablja v skladu s predpisom, ki ureja uporabo blata iz komunalnih čistilnih naprav v kmetijstvu
	

	Ugotovitve ob pregledu: 


	Delovanje male komunalne čistilne naprave ob pregledu (ustrezno označi): 
- stanje obratovanja: DA / NE 
- obratovanje v skladu z navodili za obratovanje proizvajalca: DA / NE

Način nastajanja in zbiranja komunalne odpadne vode:


Način odvajanja očiščene komunalne odpadne vode v zvezi s prepovedmi, pogoji in omejitvami za odvajanje (ustrezno označi): DA / NE / drugo (navedi)

Nazivna zmogljivost male komunalne čistilne naprave glede na količino komunalne odpadne vode, ki se odvaja vanjo, je ustrezna (ustrezno označi): DA / NE

Hramba zahtevane dokumentacije in podatkov (ustrezno označi): DA / NE 


	Zapis opravljenih del, podatkov o uporabi blata in zaznanih nepravilnostih v času od zadnjega pregleda:



	Osebe, prisotne pri pregledu delovanja male komunalne čistilne naprave:



	Podatki in informacije, ki jih podajo navzoče osebe:



	Ob pregledu so pregledani naslednji dokumenti (navedi):



	Ob pregledu je ugotovljeno, da so predpisane zahteve izpolnjene:

DA                      NE


	Podatki o Izjavi o lastnostih (če gre za malo komunalno čistilno napravo, ki ima izjavo o lastnostih v skladu s predpisi, ki urejajo gradbene proizvode): 


	Številka Izjave o lastnostih: 

Izdajatelj Izjave o lastnostih: 


	Podatki o Poročilu o preskusu učinkovitosti čiščenja (če gre za malo komunalno čistilno napravo, ki ima izjavo o lastnostih v skladu s predpisi, ki urejajo gradbene proizvode): 


	Številka poročila: 

Izvajalec preskusa: 


	Podatki o Navodilu za obratovanje naprave: 


	Izdajatelj navodila: 

Datum navodila:


	Podatki o prvih meritvah (če gre za malo komunalno čistilno napravo, za katero je predpisana izvedba prvih meritev):


	Številka Poročila o prvih meritvah:  

Številka analiznega izvida:

Pooblaščeni izvajalec meritev:


	Odgovorna oseba IJS:


	Ime in priimek osebe, ki je izdelala oceno obratovanja:

	

	Ime in priimek odgovorne osebe:


	

	Kraj in datum:


	

	Žig in podpis:


	


 

Navodilo za izpolnjevanje obrazca poročila o opravljenem prvem oziroma občasnem pregledu

V obrazcu se v posameznih poljih navede naslednje podatke:

1. podatke o izvajalcu javne službe:
a.) ime izvajalca obvezne občinske javne službe odvajanja in čiščenja komunalne odpadne vode na območju, kjer nastaja komunalna odpadna voda (v nadaljnjem besedilu: IJS),
b.) kontaktni naslov IJS (ulica in hišna številka, poštna številka, naselje in/ali ime pošte),
c.) ID za DDV (identifikacijska številka za davčno poslovanje),
c.) matična številka IJS;

2. evidenčne podatke o poročilu:
a.) evidenčna številka poročila,
b.) datum izdaje poročila,
c.) navedba, ali gre za poročilo o prvem pregledu ali o občasnem pregledu,
č.) pravne podlage, in sicer se navede seznam predpisov, ki so bili upoštevani pri pregledu male komunalne čistilne naprave in pri pripravi poročila,
d.) rezultati pregleda, in sicer se označi, ali je poročilo pozitivno ali negativno; poročilo je negativno v primeru, da so ugotovljene kakršnekoli nepravilnosti, 
e.) v primeru negativnega poročila se navede in opiše ter obrazloži ugotovljene nepravilnosti, pri čemer se navede konkretne zahteve posameznega predpisa, vključno z naslovom predpisa, ki so kršene, 
f.) evidenčna številka zadnjega predhodnega poročila,
g.) datum izdaje zadnjega predhodnega poročila,
h.) tip zadnjega predhodnega poročila, in sicer se navede, ali je šlo pri zadnjem predhodnem poročilu za prvi ali občasni pregled, in
i.) obrazložitev ukrepov, ki so bili izvedeni za odpravo nepravilnosti v času od zadnjega predhodnega pregleda, če so bile ob zadnjem predhodnem pregledu ugotovljene nepravilnosti;

3. osnovne podatke o mali komunalni čistilni napravi:
a.) lokalni identifikator in ime male komunalne čistilne naprave; lokalni identifikator je enolično določena identifikacijska številka, ki jo mali komunalni čistilni napravi dodeli IJS,
b.) lastnik (navedba vseh lastnikov, če jih je več) male komunalne čistilne naprave (ime, priimek, naslov), 
c.) upravljavec male komunalne čistilne naprave (ime, priimek ali naziv, naslov), 
č.) nazivna zmogljivost čistilne naprave v PE, 
d.) lokacija čistilne naprave (opredeljena s koordinatami v državnem koordinatnem sistemu za raven merila 1 : 5.000), 
e.) navedba občine, na območju katere se mala komunalna čistilna naprava nahaja (identifikacijska števila in ime občine) ter
f.) navedba aglomeracije, če se mala komunalna čistilna naprava nahaja znotraj meja aglomeracije (identifikacijska števila in ime aglomeracije);

4. druge podatke o čistilni napravi, kakor so: 
a.) tip čistilne naprave, ki se opredeli oziroma opiše glede na zahteve za male komunalne čistilne naprave z zmogljivostjo, manjšo od 50 PE, iz te uredbe, 
b.) navedba priključenih stavb; stavbe se opredelijo z MID EHIŠ; MID EHIŠ je medresorski identifikator iz evidence hišnih števil, ki jo vodi Geodetska uprava Republike Slovenije, 
c.) število prebivalcev v priključenih stavbah, 
č.) lokacija iztoka iz male komunalne čistilne naprave (opredeljena s koordinatami v državnem koordinatnem sistemu za raven merila 1 : 5.000), 
d.) navedba, kam se odpadna voda odvaja; navede se, ali gre za posredno odvajanje v podzemno vodo (ponikanje) ali za odvajanje v vodotok, vključno z imenom vodotoka, potoka, v primeru, da podatek ni znan in ob pregledu tega ni mogoče ugotoviti, se v rubriki »drugo« navede ugotovitve ob pregledu),
e.) datum vpisa v evidenco izvajalca javne službe in 
f.) začetek obratovanja male komunalne čistilne naprave (navede se datum začetka obratovanja, v kolikor natančen datum ni znan, se navede le leto začetka obratovanja); 

5. podatke o ravnanju z blatom iz male komunalne čistilne naprave, kakor so: 
a.) količina blata, odpeljana v obdobju od zadnje predhodne ocene obratovanja, 
b.) komunalna čistilna naprava, kamor se blato odvaža, ki se navede z identifikacijsko številko komunalne čistilne naprave (ID KČN) in njenim imenom,
c.) morebitna uporaba obdelanega blata v skladu s predpisom, ki ureja uporabo blata iz komunalnih čistilnih naprav v kmetijstvu, in sicer se tak način uporabe opredeli z navedbo identifikacijske številke kmetijskega gospodarstva (KMG-MID), kjer se blato uporablja; KMG-MID je identifikacijska številka kmetijskega gospodarstva iz registra kmetijskih gospodarstev, ki ga vodi ministrstvo, pristojno za kmetijstvo, gozdarstvo in prehrano;

6. rezultate ugotovitev ob pregledu, in sicer se zapiše podatke o:
a.) delovanju male komunalne čistilne naprave; v ta namen se s pregledom na mestu vgradnje opravi pregled in naredi zapis o:
- stanju obratovanja, in sicer se opredeli, ali naprava ob pregledu obratuje (DA / NE) in 
- obratovanje v skladu z navodili za obratovanje proizvajalca, in sicer se opredeli, ali naprava ob pregledu obratuje v skladu z navodili, s katerimi razpolaga lastnik ali upravljavec naprave in se nanašajo na obratovanje naprave, ki je predmet pregleda (DA / NE),

b.) nastajanju in zbiranju komunalne odpadne vode, in sicer se navede podrobnejše podatke o nastanku komunalne odpadne vode (kot npr. odpadna voda iz sanitarij in/ali umivanja, kuhanja, pranja, morebitnih drugih dejavnosti, če gre za kmetijsko gospodarstvo, izcedne vode iz kompostnega stranišča, itd.),
c.) načinu odvajanja komunalne odpadne vode, in sicer se preveri spoštovanje prepovedi, pogojev in omejitev glede odvajanja očiščene komunalne odpadne vode,
d.) nazivni zmogljivosti male komunalne čistilne naprave glede na količino komunalne odpadne vode, ki se odvaja vanjo, in sicer se preveri, ali nazivna zmogljivost ustreza glede na število priključenih PE ter predvideno porabo vode na PE,
e.) hrambi zahtevane dokumentacije in podatkov, in sicer dokumentacije in podatkov o opravljenih delih, ravnanju z blatom in morebitnih izrednih dogodkih, zlasti podatkov o morebitnih nepravilnostih (okvarah ali drugih prekinitvah obratovanja), izrednih razmerah in času njihovega trajanja,
f.) opravljenih delih, uporabi blata in zaznanih nepravilnostih (okvarah ali drugih prekinitvah obratovanja), izrednih razmerah in času njihovega trajanja v času od zadnjega pregleda,
g.) osebah, navzočih pri pregledu delovanja male komunalne čistilne naprave (upravljavca in/ali lastnika),
h.) podatkih in informacijah, ki jih podajo navzoče osebe (informacije o njihovi oceni delovanja male komunalne čistilne naprave, zaznanih nepravilnostih, težavah, njihovih vprašanjih in drugo), ter
i.) dokumentih, ki so bili predloženi s strani lastnika ali upravljavca naprave in upoštevani pri pregledu (kot npr. navodilo za obratovanje, Izjava o lastnostih, vodno soglasje v skladu s predpisi, ki urejajo vode, itd.); 

7. popis vseh referenčnih dokumentov, zlasti:
a.) izjave o lastnostih v skladu s predpisi, ki urejajo gradbene proizvode, 
b.) poročila o preskusu učinkovitosti čiščenja v skladu s predpisi, ki urejajo gradbene proizvode,
c.) navodila za obratovanje naprave,
č.) poročila o prvih meritvah, če gre za občasni pregled in za malo komunalno čistilno napravo, za katero so predpisane prve meritve;

8. podatke o osebi, ki je izdelala oceno obratovanja, ter odgovorni osebi izvajalca javne službe.


Merila za opredelitev pozitivnega poročila o pregledu male komunalne čistilne naprave z zmogljivostjo, manjšo od 50 PE

Poročilo o pregledu male komunalne čistilne naprave z zmogljivostjo, manjšo od 50 PE, je pozitivno, če ni ugotovljenih nepravilnosti in je vsaka od ugotovitev, ki se opredelijo kot DA / NE, opredeljena z DA.

